Tanjug 19. maja 2022. 16:27\nBOR – Kompanija Srbija Ziđin Koper, koja je u prvom kvartalu ove godine bila u „top tri“ po vrednosti izvoza iz Srbije, donirala je danas borskom Domu zdravlja sanitetsko vozilo za hitnu medicinsku pomoć najvišeg standarda.\nNa svečanoj primopredaji rečeno je da je ta kompanija do sada za unapređenje zdravstvene zaštite građana Bora ukupno izdvojila 12 miliona dinara.\nDirektorka Doma zdravlja Vesna Radosavljević rekla je da dobijeno kvalitetno vozilo, opremljeno da pruži adekvatnu zdravstvenu zaštitu u terenskim uslovima.\nNe treba ni reći kolika je vrednost da se u pravo vreme, i na pravom mestu, svakom građaninu može da pruži adekvatna zdravstvena zaštita i hitna pomoć, rekla je ona.\n„U našem Domu zdravlja nemamo ovakvo vozilo, srećna sam i zadovoljna“, istakla je direktorka.\nOcenila je da uloženi novac nije mali te da je donacijom pokazana velika odgovornost.\nKompanije je pokazala da vodi računa o sredini u kojoj radi, rekla je ona.\nZamenik generalnog direktora Srbija Ziđin Kopera Zou Gang rekao je da se oni uvek pridržavaju principa društvene odgovornosti kako bi razvoj rudarske industrije omogućio prosperitet društvene zajednice.\n„Nadamo se da ćemo kroz dobru trostranu saradnju, preduzeća, Vlade Srbije i društvene zajednice, uspešno promovisati razvoj“, rekao je on.\nNaveo je da u Srbija Ziđin koperu zaključno sa aprilom radi 6.073 radnka, od čega je blizu 5.900 lokalnog stanovništva, te da je prosečna mesečna zarada veća od 105.000 dinara, a broj radnih mesta indirektno i direktno otvorenih od kompanije blizu 8.000.\nApostrofirao je da će podršku dati javnim preduzećima Bora i Majdanpeka, ali i kroz povećanu uplatu poreza, te da poboljšavaju uslova životne sredine, daju podršku obrazovanju i zdravstvenoj zaštiti.\n„Tako činomo da i naš život bude bolji“, rekao je on.\nPrimetio je da građani imaju veća očekivanja od kompanije, da je hvale i kritikuju.\n„Prihvatićemo očekivanja, nastaviti da realizujemo poslove, kako bi radom nastavili da realizujemo očekivanja svih strana“, rekao je on.\nPoručio je da saradnju valja nastaviti kako bi u budućnosti bili i sami svedoci vrednih plodova kinesko- srpskog prijateljstva.\nGradonačelnik Bora Aleksandar Milikić rekao je da je donacija velika stvar za taj grad, te pokazatelj da Žiđin pored toga što dobro radi,isplaćuje plate od 105,000 dinara, i puni budžet grada koji je sada pet milijardi dinara, brine i o društvenoj odgovornosti.\n„Želim da nastavimo dalje. Zamolio bih da sledeća donacija Srbija Ziđin Kopera bude magnetna rezonanca, čime bi upotpunili dijagnostiku“, rekao je on i dodao da je grad obezbedio savremenu medicinsku opremu zaključo sa skenerom.\nMilikić je poručio da su na pravom putu da Bor postane bolje mesto za život.\n„Ekonomski rastemo, ekologija je bolja, a zajednički život je pokazatelj dobrih dela koje ste uradili“, poručio je on.\nDodela saniteta bila je prilika da se potpiše ugovor o donaciji istovetnog vozila za dom zdravlja u Majdanpeku.\nPredsednik te rudarske opštine Dragan Popović je kazao kako Ziđin još jednom pokazao svoju društvenu odgovornost i pripadnost.\n„Oni pripadaju nama, mi pripadamo njima, prijateljstvo je veliko. A zdravstvo je samo jedna od oblasti u kojima pomažu“, rekao je on.\nSrbija Ziđin Koper u prva tri meseca ove godine ostvario je izvoz vredan 220 miliona evra, dok je druga kompanija iz iste kineske rudarske grupe – Ziđin Majning Srbija prvi izvoznik iz Srbije sa rezultatom od 276 miliona evra.


Najuspešnija godina za Karate klub „Kolubara“ - GEM info1\nNajuspešnija godina za Karate klub „Kolubara“\nKarate klub „Kolubara“ ostvario je zapažene rezultate na takmičenjima od početka godine a kako nam kažu u ovom klubu, ovo je jedna od najuspešnijih sezona od kada su u ujedinjenom WKF karateu. Karate klub „Kolubara“ u ovoj sezoni imao je reprezentativce od pionira do seniora a po uspehu posebno se izdvajaju Ilija Radonjić, Milovan Todorović, Uroš Ivković i Natalija Sinđelić, koja je po treći put zaredom proglašena za sportistkinju godine GO Lazarevac.\nTrud, vredan rad i predanost, ključ su uspeha u svakom sportu. Ukoliko marljivo radite sigurno možete očekivati rezultate a članovi Karate kluba „Kolubara“ svakako su dobar primer posvećenog rada trenera ali i truda karatista.\nOvaj klub trenutno ima preko 120 članova i nekoliko takmičara koji svojim uspehom klub predstavljaju na najbolji način. Ova godina i sezona svakako je jedna od najuspešnijih u klubu, kaže Čedomir Sinđelić, trener i dodaje da su takmičari Karate kluba „Kolubara“ gotovo na svim takmičenjima ostvarili neki rezultat.\nU klubu treniraju mališani od četiri godine pa na dalje. Natalija Sinđelić članica je kluba od malena. Odrasla je u Karate klubu „Kolubara“ i jedna je od trofejnijih sportistkinja u klubu. Natalija je u prošloj godini bila vicešampionka Balkana i države. Dobri rezultati u kontinuitetu doprineli su tome da treću godinu zaredom Natalija osvaja priznanje za najbolju sportistkinju GO Lazarevac. Završila je takmičarski deo karijere a planovi su joj da se u narednom periodu bavi trenerskim poslom.\nNajteži deo ali i svakako najlepši u klubu ima trener Marko Marković. Pred toga što trenira sve grupe, Marko vodi najmlađu grupu budućih majstora i karate šampiona.\nMlade nade svakog dana stasavaju u Karate klubu „Kolubara“ a njihovi treneri kažu da će mnogi od njih biti budući šampioni. I sami su puni ambicije i volje i kažu nam da najviše uživaju u borbama i katama.\nKarate klub “Kolubara” u Lazarevcu postoji skoro pet decenija. Kroz klub je prošlo nekoliko hiljada vrhunskih sportista a nove nade trenutno vežbaju pod okriljem trenera Dragana i Čeodmira Sinđelića, ali i Marka Markovića koji radi sa mlađima.


Mladi Bišćanin David Dujmović dobio poziv velikog Reala\n4 Jula, 2018 Moj USK\nPolaznik naše Škole nogometa OFK Bihać David Dujmović, dobio je poziv velikog Reala Madrida. Naime, Dujmović je boravio u kampu Real Madrida koji se održao u Zagrebu u periodu od 24. do 30. juna na kojem je učestvovalo 147 dječaka.\nDavidova fudbalska vještina i kvalitete nisu prošli neopaženo, pa je sin nekadašenjg bh. reprezentativca Miroslava Dujmovića dobio poziv da se priključi trening kampu Reala u Valdebebasu i to u periodu od 4. do 10. januara iduće godine.\nOsim što će trenirati u redovima aktuelnog evropskog prvaka, David će imati priliku da upozna i fudbalere slavnog španskog kluba ali i da prati jednu od utakmica Los Blancosa na stadionu Santiago Bernabéu.\nDavidov otac Miroslav svojevremeno je s velikim uspijehom je nosio dres bihaćkog Jedinstva, zagrebačkog Dinama, Širokog Brijega, a bio je i reprezentativac Bosne i Hercegovine.\nFazlić: Ako Mektić prezentira konkretan plan za migrante, otkazujemo proteste\nSuđenje za zločine kod Bosanskog Novog: Zemlja više nije mogla da podnese toliku krv


Lavrov: Stoltenbergove izjave o bezbednosnim garancijama neadekvatne - 22.12.2021, Sputnik Srbija\nLavrov: Stoltenbergove izjave o bezbednosnim garancijama neadekvatne\nGeneralni sekretar NATO-a Jens Stoltenberg ne daje adekvatne izjave o bezbednosnim garancijama i odnosima Alijanse sa Rusijom, smatra ruski ministar spoljnih... 22.12.2021, Sputnik Srbija\n„Gospodin Stoltenberg, generalni sekretar Severnoatlantske alijanse, stalno daje neke ne baš adekvatne izjave (o bezbednosnim garancijama i odnosima Alijanse sa Rusijom)“, rekao je on u intervjuu za RT.Ruski ministar je dodao da generalni sekretar NATO-a Jens Stoltenberg mora da se povuče, jer nije u stanju da radi taj posao.„Evropska i evroatlantska bezbednost zasnivaju se na nizu principa koji su dogovoreni i potpisani na najvišem nivou kao političke obaveze. Uključujući ključni princip jednake i nedeljive bezbednosti, u skladu sa kojim su šefovi država i vlada direktno zapisali – nijedna evroatlantska država, nijedan učesnik OEBS-a neće svoju bezbednost jačati na račun zadiranja u bezbednost drugih“, podsetio je Lavrov.On je napomenuo da Stoltenberg „glasno i prilično arogantno, čak visokoparno izjavljuje da ‘niko nema pravo da narušava princip Vašingtonskog ugovora prema kojem su vrata otvorena svakom potencijalnom kandidatu koji želi da uđe u NATO“.Lavrov je takođe rekao da, „prema glasinama“, Stoltenberg namerava da pređe da radi u Centralnu banku Norveške.Ranije je Stoltenberg na konferenciji za novinare u Briselu izjavio da odluka Ukrajine da uđe u NATO nije predmet kompromisa i pregovora sa Rusijom.\nrusija, sergej lavrov, ukrajina, nato, jens stoltenberg, rusija – politika\n10:30 22.12.2021 (Osveženo: 11:53 22.12.2021)\nGeneralni sekretar NATO-a Jens Stoltenberg ne daje adekvatne izjave o bezbednosnim garancijama i odnosima Alijanse sa Rusijom, smatra ruski ministar spoljnih poslova Sergej Lavrov.\n„Gospodin Stoltenberg, generalni sekretar Severnoatlantske alijanse, stalno daje neke ne baš adekvatne izjave (o bezbednosnim garancijama i odnosima Alijanse sa Rusijom)“, rekao je on u intervjuu za RT.\nRuski ministar je dodao da generalni sekretar NATO-a Jens Stoltenberg mora da se povuče, jer nije u stanju da radi taj posao.\n„Evropska i evroatlantska bezbednost zasnivaju se na nizu principa koji su dogovoreni i potpisani na najvišem nivou kao političke obaveze. Uključujući ključni princip jednake i nedeljive bezbednosti, u skladu sa kojim su šefovi država i vlada direktno zapisali – nijedna evroatlantska država, nijedan učesnik OEBS-a neće svoju bezbednost jačati na račun zadiranja u bezbednost drugih“, podsetio je Lavrov.\nPrema njegovim rečima, „ako Stoltenberg smatra da članice NATO-a imaju pravo da ignorišu taj princip, koji je sadržan u dokumentima usvojenim na najvišim nivoima, onda je verovatno vreme da ode na drugi posao, jer nije u stanju ispunjava svoje obaveze“.\nOn je napomenuo da Stoltenberg „glasno i prilično arogantno, čak visokoparno izjavljuje da ‘niko nema pravo da narušava princip Vašingtonskog ugovora prema kojem su vrata otvorena svakom potencijalnom kandidatu koji želi da uđe u NATO“.\nLavrov je takođe rekao da, „prema glasinama“, Stoltenberg namerava da pređe da radi u Centralnu banku Norveške.\nRanije je Stoltenberg na konferenciji za novinare u Briselu izjavio da odluka Ukrajine da uđe u NATO nije predmet kompromisa i pregovora sa Rusijom.


Odgovor: Zakoni i ostali akti koji podržavaju integrisani pristup ne sadrže procenu troškova njihove primene. Usvojeni dokumenti uglavnom sadrže opšte odrednice o izvoru finansiranja.\nNacionalna strategija za poboljšanje položaja žena i unapređivanje rodne ravnopravnosti za period od 2010. do 2015. godine utvrđuje da će se sredstva za realizaciju mera i aktivnosti predviđenih Strategijom obezbediti, u skladu sa mogućnostima, iz budžeta Republike Srbije.\nDakle, s obzirom na to da je budžet Republike Srbije linijski i da je obaveza uvođenja programskog budžeta uspostavljena za period od 2015. godine, nisu raspoloživi precizni, već samo okvirni i sporadični podaci o budžetskim alokacijama i utrošku sredstava za sprovođenje integrisanog pristupa.\nPrema Zakonu o budžetu Republike Srbije za 2011. godinu, na liniji 481 – Dotacije nevladinim organizacijama u okviru budžetskog razdela Uprave za rodnu ravnopravnost unutar Ministarstva rada i socijalne politike, bilo je predviđeno 2.000.000,00 dinara. Prema Izveštaju Uprave za rodnu ravnopravnost za 2011. godinu, tokom novembra i decembra 2011. sproveden je konkurs Uprave namenjen udruženjima građana.1\nPrema Zakonu o budžetu Republike Srbije za 2012. godinu, na liniji 481 – Dotacije nevladinim organizacijama u okviru budžetskog razdela Uprave za rodnu ravnopravnost unutar Ministarstva rada i socijalne politike, bilo je predviđeno 2.400.000,00 dinara. Prema Zakonu o budžetu Republike Srbije za 2013. godinu, na liniji 481 – Dotacije nevladinim organizacijama u okviru budžetskog razdela Uprave za rodnu ravnopravnost unutar Ministarstva rada, zapošljavanja i socijalne politike opredeljeno je 2.200.000,00 dinara, što je za 200.000,00 dinara manje u odnosu na 2012.2\nAnaliza bužeta3 Uprave za rodnu ravnopravnost, koja je rađena za razdoblje od 2009. do 2011. godine, pokazala je nisko opredeljivanje sredstava od strane Republike Srbije za pitanja rodne ravnopravnosti. Istovremeno je primećena i niska potrošnja opredeljenih sredstava od strane Uprave za rodnu ravnopravnost. Izvršenje budžeta kretalo se od 36% do 48% (na primer, tokom dve godine u ovom periodu Uprava nije izvršila budžetsku liniju 481 – Dotacije nevladinim organizacijama).\nKad su u pitanju sredstva od međunarodnih donatora, tu je izvršenje budžeta bilo znatno veće, a to je pokazatelj da opredeljenje Republike Srbije za rodnu ravnopravnost zavisi od sredstava međunarodnih donatora. Vrlo često su međunarodni donatori troškove Uprave za rodnu ravnopravnost plaćali sa svojih računa, tako da nije bilo moguće u celini sagledati ulaganja. Ovi troškovi su bili nedostupni za analizu. Drugi identifikovani problem je što iz izveštaja Uprave za rodnu ravnopravnost nije bilo moguće pratiti progres u oblasti poboljšanja položaja žena, a posebno nije bilo moguće to dovoditi u vezu sa utrošenim sredstvima.\nPreporuke ove analize su obuhvatile: 1) Uprava za rodnu ravnopravnost trebalo bi da izradi i dostavi javnosti izveštaj o radu, sa jasno merljivim indikatorima koji omogućavaju praćenje utrošenih sredstava i ostvarenih efekata u odnosu na svoj mandat i u odnosu na Nacionalnu strategiju za poboljšanje položaja žena i unapređenje rodne ravnopranosti, koja je, nadamo se, „okvir za planiranje“. 2) Međunarodne agencije koje podržavaju aktivnosti državnih mehanizama trebalo bi da svoje izveštaje o napretku i finansijama učine dostupnim javnosti, kako bi postojala mogućnost da se sagleda celokupno ulaganje u oblast rodne ravnopravnosti i samere postignuti rezultati u odnosu na uložena sredstva. 3) Uprava za rodnu ravnopravnost trebalo bi da snažno podržava razvoj autonomije ženskih nevladinih organizacija, što bi se moralo ogledati i u dodeli sredstva u odnosu na teme i prioritete za unapređenje ravnopravnosti žena i za ostvarivanje ženskih ljudskih prava.\nU periodu od 2008. do 2012. Ministarstvo rada i socijalne politike, Uprava za rodnu ravnopravnost i Program Ujedinjenih nacija za razvoj (uz administrativno-tehničku podršku UNDP-a) realizovali su projekat „Borba protiv seksualnog i rodno zasnovanog nasilja“. Sredstva u ukupnom iznosu od 3.011.140,50 USD obezbedila je norveška vlada. Prema Izveštaju o radu Uprave za rodnu ravnopravnost za period januar–decembar 2012. godine, u okviru projekta dodeljeno je 19 donacija kojima se podržavaju akteri na lokalnom nivou (organizacije civilnog društva/ženske grupe, pružaoci pravne pomoći) kako bi se pojačala koordinacija i obezbedio kontinuitet usluga za žrtve seksualnog i rodno zasnovanog nasilja.4 Od decembra 2012. Ministarstvo je nastavilo saradnju sa Programom Ujedinjenih nacija za razvoj kroz projekat „Integrisani odgovor na nasilje nad ženama u Srbiji“, koji ima za cilj unapređivanje institucionalnog odgovora na počinjeno nasilje. Za ovaj projekat su dobijena sredstva u ukupnom iznosu od 1,000.000 USD.\nPokrajinski sekretarijat za privredu, zapošljavanje i ravnopravnost polova u saradnji sa Pokrajinskim ombudsmanom, kao i drugim nadležnim pokrajinskim sekretarijatima, bio je odgovoran za sprovođenje vojvođanske Strategije 2008–2012. Sredstva za sprovođenje strategije obezbedio je uz finansijsku podršku Fonda Ujedinjenih nacija za podršku akcijama protiv nasilja nad ženama (UNTF) u iznosu od 990.970,00 USD (za trogodišnje sprovođenje strategije). Iz budžeta Vlade AP Vojvodine obezbeđeno je 1.400.000,00 dinara, a učešće Vlade AP Vojvodine ogleda se i obezbeđivanju nefinansijske podrške sprovođenju aktivnosti planiranih u okviru Strategije. Sprovođenju Strategije doprinele su i lokalne samouprave obezbeđivanjem uslova za sprovođenjem aktivnosti iz Strategije u njihovim opštinama.\nU sprovođenju Strategije partnerske organizacije Pokrajinskog sekretarijata za privredu, zapošljavanje i ravnopravnost polova bile su Autonomni ženski centar iz Beograda, Centar za socijalni rad Sombor, Viktimološko društvo Srbije i Ekumenska humanitarna organizacija. Aktivnosti na suzbijanju nasilja nastavljaju se i tokom sledeće dve godine kroz projekat „Objedinjeni odgovor na nasilje nad ženama u Srbiji“, koji podržava „UN Women“. Takođe, Pokrajinski sekretarijat za rad, zapošljavanje i ravnopravnost polova dao je značajan doprinos uključivanju i promociji principa rodnog budžetiranja u državne politike kroz projekat „Ka politici rodnog budžetiranja“, uz podršku Agencije UN za rodnu ravnopravnost i osnaživanje žena, 2008. Pored multilateralnih i bilateralnih donatora, najznačajniji donator u Republici Srbiji po pitanju borbe i sprečavanja nasilja prema ženama i nasilja u porodici jeste Evropska unija. Od 2000. godine značajna sredstva plasirana su u okviru različitih instrumenata EU, pre svega u okviru Instrumenta za pretpristupnu pomoć (IPA), i to programa „Civil Society Facility“, „EU Progress“ i „Exchange“. Takođe, nekoliko projekata odobreno je u okviru programa EIDHR. Primera radi, odobreni su i realizovani projekti: „Udruženim naporima – ka novim evropskim standardima u zaštiti žena od rodno zasnovanog nasilja“, Autonomni ženski centar Beograd (Civil Society Facility Framework Partnership Agreements); „Ka socijalnoj koheziji – uticaj na politike socijalnog uključivanja za višestruko marginalizovane grupe žena i žrtve nasilja“, Autonomni ženski centar Beograd („Regionalni program IPA 2009 – Civil Society Facility“); „Sprečavanje i borba protiv nasilja nad ženama i žrtvama nasilja“, Opština Nova Varoš („EU Progress“); „Jačanje opštinskih kapaciteta za unapređenje kvaliteta života socijalno ranjivih grupa“, Gradska opština Palilula, Niš („Exchange“); „Dostojanstvo, integritet i sigurnost za žene – zajednička akcija ženskih organizacija“, Autonomni ženski centar Beograd (EIDHR).\nOdgovor: Prema Zakonu o budžetu Republike Srbije za 2012. godinu, na liniji 481 – Dotacije nevladinim organizacijama u okviru budžetskog razdela Uprave za rodnu ravnopravnost unutar Ministarstva rada i socijalne politike, bilo je predviđeno 2.400.000,00 dinara, što je za 400.000,00 dinara više u odnosu na alokaciju za 2011. prema Zakonu o budžetu Republike Srbije za 2011. godinu. Međutim, prema Zakonu o budžetu Republike Srbije za 2013. godinu, na toj budžetskoj liniji opredeljeno je 2.200.000,00 dinara, što je za 200.000,00 dinara manje u odnosu na 2012.\nOdgovor: Uprava za rodnu ravnopravnost je prvi izvršni mehanizam Vlade RS nadležan za poslove ostvarivanja i unapređivanja rodne ravnopravnosti. Uprava je osnovana 2007. godine kao Sektor za rodnu ravnopravnost u okviru Ministarstva rada i socijalne politike, da bi 2008. prerasla u Upravu za rodnu ravnopravnost u sastavu istog ministarstva. Prema Izveštaju Uprave za rodnu ravnopravnost za 2011. godinu, osnovni problemi sa kojima se Uprava susreće jesu nedostatak finansijskih sredstava i nedostatak kapaciteta, naročito u pogledu broja zaposlenih.\nOdgovor: Uprava za rodnu ravnopravnost je prvi izvršni mehanizam Vlade RS nadležan za poslove ostvarivanja i unapređivanja rodne ravnopravnosti. Uprava je osnovana 2007. godine kao Sektor za rodnu ravnopravnost u okviru Ministarstva rada i socijalne politike, da bi 2008. prerasla u Upravu za rodnu ravnopravnost u sastavu istog ministarstva. Prema Izveštaju Uprave za rodnu ravnopravnost za 2011. godinu, osnovni problemi sa kojima se Uprava susreće jesu nedostatak finansijskih sredstava i nedostatak kapaciteta, naročito u pogledu broja zaposlenih. Problemi se delimično prevazilaze uz pomoć sredstava međunarodnih organizacija i donatora za realizaciju projekata. Većina aktivnosti Uprave je finansirana iz tih sredstava kao i angažman konsultanata koji značajno povećavaju kapacitete Uprave.\nPrema Izveštaju o položaju žena i stanju rodne ravnopravnosti u Republici Srbiji za period 2008–2012. godina Uprave za rodnu ravnopravnost, do kraja 2012. u opštinama širom Srbije formirano je oko sto lokalnih tela za rodnu ravnopravnost ili su određene, zaposlene osobe koje se bave ovim pitanjem. Tela su formirana kao tela skupštine opštine, radna tela opštinskih veća ili komisije predsednika opština. Dvadesetak opština se opredelilo za određivanje zaposlenog lica za rodnu ravnopravnost. Dalje, u Izveštaju se navodi da je Ministarstvo zdravlja, od 2008. godine, realizovalo program u okviru kojeg je zaposleno 75 zdravstvenih medijatorki iz romske zajednice u 59 opština u Srbiji. Na kraju, u Izveštaju se ponavlja da su osnovni problemi sa kojima se Uprava i dalje susreće nedostatak finansijskih sredstava i manjak kapaciteta, koji se delimično prevazilazi uz pomoć donatorskih sredstava.\nPrema Nacionalnom programu za usvajanje pravnih tekovina EU (2013–2016), koji je Vlada Republike Srbije usvojila 2013. godine, u Ministarstvu rada, zapošljavanja i socijalne politike poslovima vezanim za sprovođenje antidiskriminacionog zakonodavstva, u različitim domenima, bave se: Sektor za brigu o porodici i socijalnu zaštitu, Uprava za rodnu ravnopravnost, Sektor za zaštitu osoba sa invaliditetom, Sektor za zapošljavanje, Sektor za rad. Uredbom Vlade Republike Srbije o mreži ustanova socijalne zaštite (2012) obuhvaćena je mreža ustanova socijalne zaštite i novoformirana ustanova Centar za zaštitu žrtava trgovine ljudima, koja će obavljati poslove koordinacije zaštite žrtava trgovine ljudima i urgentnog prihvata i zaštite žrtava trgovine ljudima.\n Prioriteti konkursa su bili uspostavljanje rodne jednakosti i integrisanje rodne perspektive u obrazovanju i uklanjanje rodnih stereotipa i eliminacija govora mržnje i podsticanje rodno senzitivnog medijskog delovanja u skladu sa ciljevima Nacionalne strategije za poboljšanje položaja žena i unapređivanje rodne ravnopravnosti, Akcionog plana za njenu implementaciju i Zakona o ravnopravnosti polova.\n U periodu 2008–2012. Uprava za rodnu ravnopravnost je, u okviru aktivnosti projekta Program implementacije aktivnosti Nacionalnog akcionog plana (NAP), tokom 2011. i 2012. godine dodelila deset donacija lokalnim organizacijama civilnog društva koje su imale cilj da, kroz realizaciju lokalnih akcionih planova, ekonomski osnažuju žene u ruralnim područjima.\n Analizu je izradila Bobana Macanović (2012).\n Informacije o dodeljenim sredstvima i organizacija dostupne su na internet-prezentaciji Uprave za rodnu ravnopravnost.


NOVI SAD – Važnije je koji će nivo nadležnosti imati Vojvodina od toga kako će se to formalno zvati – izjavila je portparolka Lige socijaldemokrata Vojvodine Aleksandra Jerkov komentarišući ideju nekolicine vojvođanskij partija o formiranju Savezne Republike Srbije koju bi činile Republika Srbija i Republika Vojvodina. Nekoliko manjih vojvođanskih partija i nevladinih organizacija, koje su organizatori Četvrte Vojvođanske konvencije, zatražilo je 26. marta na konferenciji za novinare reviziju ustavnog položaja Vojvodine i formiranje Savezne Republike Srbije. Sazivači Četvrte vojvođanske konvencije ocenili su da je pitanje Vojvodine otvoreno još od gušenja njene autonomije 1988. godine. Učesnicima Četvrte vojvođanske konvencije predloženo je da usvoje „Deklaraciju o osnovama demokratskog ujedinjenja Vojvodine i Srbije“, kojom se predlaže formiranje Savezne Republike Srbije, koju bi činile Republika Srbija i Republika Vojvodina.\nAleksandra Jerkov je i ranije najavila da Liga neće učestvovati na Četvrtoj vojvođanskoj konvenciji i postavila je pitanje koliki je politički kapacitet tih stranaka koje predlažu federalni koncept uređenja države i kako misle da ga sprovedu u delo. Jerkova je rekla i da ideja o tome da Vojvodina bude republika nije nova i podsetila da je LSV predlagao status republike za Vojvodinu još 1999. godine. Portparolka Lige socijaldemokrata Vojvodine ocenila je i da je promena Ustava Srbije neophodan preduslov za bolji položaj Vojvodine.\n– U ovom Ustavu ne može se naći dovoljno prostora za bolji položaj Vojvodine i zato ga nužno treba menjati – rekla je Jerkova.\nIako je Liga jasno rekla da neće učestvovati u radu Vojvođanske konvencije, kao što i nije, predsednik Okružnog odbora Srpske napredne stranke Igor Mirović optužio je LSV, nekoliko dana pre održavanja konvencije, da je inspirator svega toga.\n– Ovako državno ustrojstvo Srbije zagovaraju minorne stranke i grupacije – rekao je Mirović, koji je, međutim, dodao da te grupacije čak imaju uticaja u Demokratskoj stranci i Ligi socijaldemokrata Vojvodine. On je tada rekao i kako smatra da je „od DS teško očekivati jaču reakciju s obzirom da je ta stranka u koaliciji sa LSV“, koja je, kako je tvrdio, „suštinski organizator i inspirator onoga što smo čuli i što ćemo još čuti 1. aprila na toj tzv. Vojvođanskoj konvenciji“.


ANA BRNABIĆ i ZORANA MIHAJLOVIĆ O NAPRETKU NA DUING LISTI Ubrzati izdavanje građevinskih dozvola\n"Najveći problem imamo sa Sekretarijatom za urbanizam i građevinske poslove Grada Beograda, koji u svom delokrugu mora da bude znatno efikasniji, jer se brzina izdavanja građevinskih dozvola u glavnom gradu posebno odražava na rejting Srbije na Duing biznis listi", rekla je potpredsednica Vlade Zorana Mihajlović koja je predsedavala sastankom Zajedničke grupe.\nSastanku su prisustvovali i ministarka pravde Nela Kuburović, ministar državne uprave i lokalne samouprave Branko Ružić, ministar za inovacije i tehnološki razvoj Nenad Popović, gradonačelnik Beograda Zoran Radojičić, državni sekretari iz Ministarstva trgovine, turizma i telekomunikacija i Ministarstva privrede, Stevan Nikčević i Dragan Stevanović, kao i predstavnici Ministarstva finansija.\nTakođe su prisustvovali predsednik Privredne komore Srbije Marko Čadež, direktor Kancelarije za informacione tehnologije i elektronsku upravu Mihailo Jovanović, v. d. direktorke Republičkog sekretarijata za javne politike Bojana Tošić, predstavnici NALED-a, kao i predstavnici imalaca javnih ovlašćenja Elektroprivrede Srbije, Republičkog geodetskog zavoda i Agencije sa privredne registre, navodi se u saopštenju.\n"SRBIMA TREBA 5,5, NAMA 22,5 DANA" Plenkovićevu reformu nazvali ŠUPLJOM PRIČOM zbog pada na Duing biznis listi\nLONDON NE GUBI FINANSIJSKI TRON Bankari će ostati u Britaniji i pored smanjenja plata


Otvorena izložba fotografija Beograda i Varšave - Bizlife.rs\nOtvorena izložba fotografija Beograda i Varšave\n12:32 Varšava, 22/11/2011\nPotpredsednik Vlade Srbije za evropske integracije Božidar Ðelić otvorio je u Varšavi izložbu “Primenjena nostalgija”, na kojoj su dvoje autora predstavili fotografije Beograda i Varšave, snimljene u okviru razmene fotografa dveju zemalja.\nOtvaranju izložbe, čiji su autori Jakub Stežicki iz Poljske i Zorana Jevtić iz Srbije, prisustvovao je državni sekretar za evropska pitanja Poljske Mikolaj Dovgjelevič, koji je istakao da su Poljska i Srbija povezane na poseban način. On je kazao da je sibolično to što se izložba, koju tradicionalno organizuje kabinet vicepremijera Ðelića u zemljama predsedavajućim EU, dešava u trenutku kada Srbija očekuje status kandidata.\n“Na fotografijama se vidi društvena, politička i ekonomska transformacija do koje je došlo u Poljskoj. Nadam se da će tim putem krenuti i Srbija i da će vrlo brzo ispuniti sve uslove za ulazak u EU”, poručio je Dovgjelevič.\nÐelić, koji se nalazi u dvodnevnoj poseti Varšavi, istakao je da je izložba forma tradicije njegovog kabineta, koja se osmi put organizuje u nekoj zemlji koja predsedava Evropskoj uniji. On je ispričao da pre 20 godina Poljaci nisu bili optimisti u pogledu EU, a da danas Poljska predsedava toj zajednici i Poljak je na čelu Evropskog parlamenta.\n„Za nas u Srbiji, Poljska je dokaz da je to moguće”, poručio je Ðelić.\nAmbasador Srbije u Varšavi Radojko Bogojević je rekao da je izložba zamišljena tako da predstavlja veze između dve zemlje i njihovih naroda.\n“Zadatak fotografa nije bio lak, morali su da sagledaju sličnosti između dva grada i čini mi se da su uspeli”, kazao je Bogojević.


Kazne za đake koji krše disciplinu u školi\nUnošenje droge ili alkohola u školu, upotreba cigareta, unošenje oružja ili petardi na časove, ugrožavanje spostvene i bezbednosti đaka i nastavnika, odnosno nasilje u školi kažnjavaće se opomenama, ukorom ili obaveznim društveno-korisnim i humanitarnim radom, predviđeno je novim pravilnikom Ministarstva prosvete Srbije, prenose "Večenje novosti".\nUkoliko učenik odbije da učestvuje u društvenom korisnom, odnosno humanitarnom radu odgovaraće roditelj.\n"Zakonom o osnovama sistema obrazovanja i vaspitanja propisana je odgovornost roditelja za aktivno učestvovanje u svim oblicima vaspitnog rada sa učenikom. Ukoliko to ne učini škola podnosi zahtev za pokretanje prekršajnog postupka, odnosno krivičnu prijavu radi utvrđivanje odgovornosti roditelja", navode iz Ministarstva.\nZa bežanje sa časova, korišćenje mobilnog telefona usred nastave radi prepisivanja, prepavljanje ocena, uništavanje ili krađa školske imovine, predviđen je ceo spektar mogućih obaveza.\nAko dete dobije opomenu društveno koristan rad obavljaće dva puta nedeljno tokom dve nedelje, ako dobije ukor razrednog dva puta nedeljno tokom tri nedelje, kod ukora odeljenskog veća radiće devet puta mesečno, kod ukora direktora 12 puta mesečno i kod ukora nastavničkog veća 16 puta mesečno.


Mandat COD-a je rad na podizanju kapaciteta lokalnih aktera u Republici Srbiji i ostalim zemljama jugoistočne Evrope tokom tranzicionog perioda u cilju ostvarivanja osnovnih ljudskih prava i jednakih mogućnosti za sve marginalizovane grupe, a posebno osobe sa invaliditetom.\nČlanovi tima COD-a imaju različite biografije, ali ono što je većini zajedničkoi je rad na poboljšanju opšteg znanja i razumevanja marginalizovanih grupa, sa fokusom na smanjenju diskriminacije i stigmatizacije u regionu jugoistočne Evrope. COD sarađuje sa osobama sa invaliditetom – OSI i organizacijama osoba sa invaliditetom – OOSI, sa osobama koje žive ili su pogođene HIV/SIDOM, i pružaocima servisa za osobe sa invaliditetom i PLHIV zajednice, kao i udruženjima roditelja.\nCOD je počeo sa radom 2008. kao organizacija koja se bavi pružanjem podrške lokalnim koalicijama organizacija osoba sa invaliditetom. Kroz razvoj Lokalnih akcionih planova u oblasti invalidnosti insistira se na uključenju pitanja invalidnosti u proces kreiranja lokalne politike. Putem konsultacija, obuke i mentorstva koalicija lokalnih organizacija osoba sa invaliditetom radimo na izradi konkretnih mera osiguranja punog učešća ovih lica u sve oblasti društva. Kroz celokupni proces razvoja Lokalnih akcionih planova naše partnerske organizacije rade na podizanju svesti lokalnih zajednica i paralelnom lobiraju lokalne, regionalne i nacionalne strukture vlasti u cilju omogućavanja socijalnog uključenja svih osoba sa invaliditetom, uključujući i decu sa invaliditetom. Mi radimo na promociji Lokalnih akcionih planova u oblasti invalidnosti kao instrumentu za jednak tretman i život oslobođen diskriminacije na lokalnom nivou. Kroz jednak pristup infrastrukturi i servisima osobe sa invaliditetom, kao i svi drugi građani, na ovaj način uživaju u potpunosti politička, socijalna, ekonomska i kulturna prava.\nTrenutno sarađujemo sa 9 lokalnih koalicija organizacija osoba sa invaliditetom, predstavljajući 60 organizacija osoba sa invaliditetom iz 13 opština, iz svih 6 regiona u Srbiji: Autonomna pokrajina Vojvodina (sever), Beograd (glavni grad i okolina), Drinski region (zapad), Šumadija region (centralna oblast), Krajina region (istok) i Nišava region (jug). Implementaciju ovog novog programa u Srbiji počeli smo 2008. godine u saradnji sa Handicap International – HI i Švedskom organizacijom osoba sa invaliditetom i associjacijaciom za međunarodnu asocijacijom za pomoć– SHIA.\nKroz direktnu saradnju sa organizacijama osoba sa invaliditetom i organizacija osoba koje žive ili su pogođenje HIV/SIDOM identifikovali smo nedostatak informisanosti iz ove oblasti. Organizovali smo COD Email Info Sistem koji postoji već četiri godine. Održavamo dve Email liste: COD INVALIDNOST Info i COD HIV Info. Na početku, korisnici ovog informativnog servisa bile su organizacije osoba sa invaliditetom, organizacije osoba koje žive ili su pogođene HIV/SIDOM, zatim pružaoci servisa za osobe sa invaliditetom i PLHIV zajednice. Počevši kao čisto informativna inicijativa, sa fokusom na lokalne organizacije, COD Email Info Sistem proširio je svoj uticaj na druge relevantne aktere kao što su lokalne vlasti, centri za socijalni rad, članovi političkih partija, nacionalne vlasti i drugi. Danas ova inicijativa pokriva više od 300 različitih učesnika u Srbiji, a kako je već stekla veliki ugled među akterima u oblasti invalidnosti može poslužiti kao dobro sredstvo za širenje informacija vezanih za različite kampanje i vesti.\nTokom 2010. razvili smo program obuke za podršku implementaciji Konvencije UN o pravima osoba sa invaliditetom – UNKOSI na lokalnom nivou i razvoj alata za praćenje (monitoring). Organizovano je pet trodnevnih treninga za predstavnike koalicija oko 200 organizacija osoba sa invaliditetom i predstavnike lokalne vlasti iz 35 opština u Bosni i Hercegovini, na Kosovu i Metohiji, u Makedoniji, Crnoj Gori i Srbiji.\nKao deo internet stranice naše organizacije www.cod.rs, COD upravlja još dvema internet stranicama: Inicijativa nadgledanja invalidnosti za jugoistočnu Evropu (www.disabilitymonitor-see.org) i Resursna strana invalidnosti (www.invalidnost.info). Resursna strana invalidnosti za cilj ima promociju UN Konvencije o pravima osoba sa invaliditetom i lokalno akciono planiranje u jugoistočnoj Evropi i još uvek je u fazi pripreme, a radi se i na tesitiranju njene pristupačnost.\nU okviru promocije prava osoba sa invaliditetom i unapređenja implementacije UN Konvencije o pravima osoba sa invaliditetom (UNKOSI) preveli smo, publikovali i ditribuirali pojednostavljenu i laku za čitanje verziju UNKOSI kao i njen Opcioni protokol koji je preveden na srpski jezik. Trenutno smo u procesu pronalaženja sredstava za prevođenje na jezike nacionalnih manjina u Srbiji. Takođe smo u procesu pronalaženja sredstava za prevod ove UN Konvencije na znakovni srpski jezik i glasovni program konvencije u elektronskom formatu.\nKrajem jula 2010. COD je u partnerstvu sa Republičkim udruženjem Srbije za pomoć osobama sa autizmom i Univerzitetom York iz Toronta, Kanada, napravio dogovor o otvaranju Regionalnog centra za nadgledanje prava osoba sa invaliditetom u istočnoj Evropi. To je deo globalne incijative “Promocija prava u oblasti invalidnosti” koji se realizuje u pet regiona širom sveta. Regionalni centar za istočnu Evropu je počeo sa radom početkom novembra 2010. i za sada ima obezbeđena sredstva za dvogodišnji rad.\nUpravljačka struktura organizacije\nCOD u okviru svoje strukture ima Skupštinu, Upravni odbor, Izvršnog direktora i Savetodavni odbor. Redovni sastanci Skupštine se održavaju jednom godišnje. Upravni odbor ima četri redovna sastanka godišnje, a po potrebi vanredne sastanke. Predsednik upravnog odbora je predsednik organizacije. Upravni odbor COD-a se sastoji od pet članova. Izvršni direktor je zadužen za svakodnevno upravljanje programima organizacije, konktakt sa relevantnim akterima, pronalaženje sredstava i javnog zastupanja COD-a. Savetodavni odbor je kreiran u junu 2010. godine. Njegovi članovi su zaposleni u COD-u kao i eksterni stručnjaci sa iskustvom u oblasti ljudskih prava, invalidnosti, HIV-a i/ili razvojnih programa. Izvršni direktor je član Savetodavnog odbora.


Službena posjeta ambasadorice Švicarske Konfederacije u Bosni i Hercegovini Zajedničkom štabu OS BiH\nNačelnik zajedničkog štaba OS BiH generalpukovnik Senad Mašović primio je 9. januara 2019. godine u službenu posjetu ambasadoricu Švicarske Konfederacije u BiH NJ.E. Andreu Rauber Saxer i nerezidentnog vojnog atašea Švicarske brigadira Larsa Vejlstrupa, sa kojima je razgovarao o aktivnostima bilateralne vojne saradnje.\nTokom susreta razgovarano je o upućivanju pripadnika OS BIH na kurseve i seminare u Švicarsku, analizirane su aktivnosti i postignuti rezultati u rješavanju viškova naoružanja i municije u BiH, te stanja i izgradnje infrastrukture za skladištenje municije, naoružanja kao i druge opreme OS BiH.\nGeneral Mašović je naglasio da Švicarska snažno podržava OS BiH i da se ubraja u velike donatore kada je u pitanju obuka i školovanje pripadnika OS BiH, kao i materijalna podrška opremanju i razvoju Oružanih snaga BiH.\nAmbasadorici Rauber Saxer je zahvalio na ukupnom angažmanu čiji rezultat su izrazito dobri odnosi BiH i Švicarske, kao i uspješna saradnja dvije zemlje u oblasti odbrane.\nIzražena je nada da će se bilateralna odbrambena saradnja između dvije zemlje nastaviti u svim navedenim područjima saradnje, a na obostrano zadovoljstvo.


Inzko: “Pozdravljam odluku SAD, Dodik se igrao vatrom” – Haber.ba\nInzko: “Pozdravljam odluku SAD, Dodik se igrao vatrom”\nVisoki predstvanik međunarodne zajednice u Bosni i Hercegovini (BiH) Valentin Inzko pozdravio je odluku SAD da uvedu sankcije predsjedniku bh. entiteta Republike Srpske Miloradu Dodiku, ocjenjujući da su one od “velikog simboličkog značaja”.\n“Milorad Dodik se igrao vatrom i prešao je crvenu liniju. Moraće da živi sa posljedicama”, ocijenio je on u izjavi bečkom dnevniku “Standard”. List ističe da je za sada nejasno kako će izgledati sankcije, podsjećajući da Austrija još nije donijela odluku s tim u vezi, javlja “Tanjug”…\nSankcije SAD, kako navodi “Standard”, uvedene su potpuno neočekivano i slično, kao Rezolucija UN protiv izraelske politike naseljavanja što predstavlja nasljeđe Obamine administracije, kako bi narednom predsjedničkom timu ukazala na pravac kojim treba da se ide.\n“Standard” ocjenjuje i da se situacija na Balkanu uoči dolaska na vlast u SAD Donalda Trumpa pogoršala.\nTeme:crna lista, Donald Trump, izdvojeno, komentar, Milorad Dodik, SAD, Valentin Inzko


U nedelju Povorka tišine za zaštitu Dunava | TV KANAL 9 NOVI SAD\nNaslovna GRAD U nedelju Povorka tišine za zaštitu Dunava\nU nedelju Povorka tišine za zaštitu Dunava\nZbog nesavesti čoveka, zagađenja su svakodnevna. Na žalost, ekstremne situacije, kao crvena voda u Dunavu, podsetile su nas koliko zavisimo od njega i koliko je važno da ga zaštitimo.\nOd kada smo bili svedoci crvene tečnosti koja se izlila iz kanalizacionih otpusta u Novom Sadu, čini se kao da smo postali svesniji koliko zagađujemo svoju okolinu. Upravo je Štrand mesto gde se u poslednje vreme sve češće održavaju akcije koje ukazuju na ovaj problem.\nKao akcija usmerena ka očuvanju ekosistema, nedavno je na Štrandu održana izložba Karavan za živi Dunav, koja je na zanimljiv i edukativan način Novosađane uputila na značaj ove reke, gde su mogli da se informišu o biljkama i životinjama koje ga naseljavaju, kako bi razvili svest o ekosistemima. Da smo svesni zagađenja govore u prilog i druge akcije koje slede.\nDokaz da je Novosađanima stalo do Dunava jeste i predstojeća Povorka tišine za zaštitu Dunava koja će biti održana u nedelju u 17:45 časova na Trgu slovode, odakle će krenuti ka Keju.\nTom prilikom biće organizovano potpisivanje peticija za izgradnju prečistača otpadnih voda na ispustima u Novom Sadu, a učesnici će u rukama nositi poruke zaštite reke kao i predloge šta građani mogu da urade da zaštite Dunav.\nPrethodni tekstPočeo festival “24. kadar”\nSledeći tekstIma li nade za stanovnike Depresije?


Sneg u Novoj Varoši i Prijepolju do 30 centimetara - Naslovi.net vesti\nNova Varoš, Prijepolje - Sneg koji od sinoć pada u Novoj Varoši i Prijepolju dostigao je u planinskim predelima visinu od 30 santimetara. Saobraćaj se odvija usporeno po mokrim i klizavim kolovozima, svi magistralni putni pravci su prohodni, problema ima u višim predelima Zlatara. Pojava magle... »\nProblema ima u višim pedelima Zlatara, gde pojava magle smanjuje vidljivost i dodatni je razlog za pojačani oprez kod vozača. Rukovodilac Odeljenja za investicije opštinske uprave Nova Varoš Dejan Grbić, kaže da se putni pravci... »\nSneg koji od sinoć pada u Novoj Varoši i Prijepolju dostigao je visinu u planinskim predelima od 30 santimetara. Na Zlatiboru zabrana za šlepere i kamione sa prikolicom\nSneg koji od sinoć pada u Novoj Varoši i Prijepolju dostigao je visinu u planinskim predelima od 30 santimetara. Saobraćaj se odvija usporeno po mokrim i klizavim kolovozima, svi magistralni putni pravci su prohodni, problema ima... »\nGde investirati pre 23 minuta\nGde investirati pre 17 minuta


Pouzdan servis i široka ponuda "Renault" i "Dacia" vozila u Auto kući "Vidaković" | (Vesti - 02. 06. 2021) Subotica | subotica.biz\nPouzdan servis i široka ponuda "Renault" i "Dacia" vozila u Auto kući "Vidaković"\nAuto kuća "Vidaković" je osnovana davne 1952. godine, a kao porodičan posao, koji je svakom narednom generacijom rastao i razvijao se, danas pruža širok spektar usluga Subotičanima. Ono po čemu je prepoznatljiva, svakako je ovlašćeni servis i prodaja novih putničkih i lakih teretnih vozila marke "Renault" i "Dacia", a kako bi se stalnim i novim klijentima zahvalila na ukazanom poverenju, svakog meseca nudi i posebne pogodnosti za kupovinu.\n- Od "Dacia" vozila trenutno je najpopularniji "Sandero Stepway", novi model koji je izašao sa mnogo boljim dizajnom i motorima. Ovog meseca imamo akciju produžene garancije, gde svaki kupac dobije, umesto standardne tri, pet godina garancije ili 100.000 pređenih kilometara. Uz to, imamo i dobre uslove finansiranja, jer za kupovinu vozila na kredit ili lizing kamata ide od 0,99 odsto za kredit u evrima do 4,99 za dinarski kredit - kaže Sandra Imrić, direktorka Auto kuće "Vidaković". - Kada su u pitanju "Renault" vozila, vrlo popularan je "Clio" na koji ćemo imati dodatni popust za kupce u periodu od 11. do 19. juna, a tražen je i "Capture" koji izgledom podseća na džip, ali ima performanse putničkog vozila. I tu imamo pogodnosi prilikom kupovine na kredit ili lizing, gde kamata ide od 0,99 do 6,99 odsto u zavisnosti od broja godina, a najviše može do sedam godina finansiranja. Prve godine dobija se i gratis kasko osiguranje, koje pokrva štetu bez obzira da li ste krivi vi ili neko drugi.\nNovine na tržištu, Auto kuća "Vidaković" uvek isprati i u salonu, pa se tako među najnovijim modelima odnedavno nalazi i prvi hibridni "Renault Clio" koji značajno štedi na gorivu.\n- Hibridna vozila jesu nešto skuplja, ali je zato ušteda na gorivu značajna. Takođe, država je pronašla način kako da podstakne ljude da kupuju hibridna vozila koja manje zagađuju životnu sredinu, te oni koji su zainteresovani za kupovinu konkretno ovog modela, mogu da računaju na subvenciju države u iznosu od 2.500 evra, ukoliko ispune sve neophodne uslove - objašnjava Imrić, dodajući da salon nudi mogućnost i test vožnje novih vozila. - Nove modele koju su reprezentativni i koji se prvi put pojavljuju, imamo registrovane i kao test, tako da svaki kupac koji poseduje dozvolu B kategorije može da dođe kod nas u salon i proba vozilo, čime će se lakše odlučiti za kupovinu.\nUz prodaju i ovlašćeni servis u garantnom i vangarantnom roku, Auto kuća "Vidaković" takođe prodaje originalne rezervne delove i dodatnu opremu za vozila marke "Renault" i "Dacia". Međutim, nisu ni drugi zapostavljeni, pa je tako u salonu dostupno servisiranje, popravka i punjenje klima uređaja na vozilima svih marki, kao i limarsko-farbarski radovi preko svih osiguravajućih kuća. Tu je i ultrazvučno čišćenje dizni, centriranje trapa, a među novijim delatnostima je i ugradnja gas uređaja u garantnom roku u vozila "Renault" i "Dacia", ali i u druga vozila sa garancijom od 24 meseca.\n- Danas je kod nas moguće uraditi i registraciju vozila, a u skladu s potrebama tržišta, od prošle nedelje kod nas možete zameniti i gume na teškim vozilima, kamionima, traktorima i kombi vozilima - ističe Imrić, navodeći da uz sve usluge, salon poseduje i takozvani hotel za gume. - Ukoliko nemate gde da držite zimske ili letnje gume, mi imamo mesto za vas. Kada na proleće uradite montažu letnjih guma, zimske gume ostavite kod nas i mi ćemo ih čuvati do sledeće sezone, kada ćemo ih ponovo montirati, a potom čuvati vaše letnje gume.\nAuto kuća "Vidaković" se nalazi na adresi Starine Novaka 53, a radno vreme salona je radnim danima od 8 do 16.30 časova, subotom od 8 do 12 časova. Za više informacija o prodaji "Renault" vozila možete pozvati na broj telefona 024/566-240, za prodaju "Dacia" vozila na 024/566-260, a ukoliko vam je potreban servis ili rezervni delovi na 024/566-226.


Strazbur - Penzin\n„U ovom trenutku postoji nekoliko presuda osnovnih sudova u Srbiji kojima su zahtevi oštećenih penzionera prihvaćeni i Fond PIO obavezan da naknadi štetu sa kamatom. Ovi primeri pokazuju da i među sudijama postoje samostalne, stručne i društveno odgovorne sudije“, navodi se u Saopštenju USPVLS-a. Saopštenje prenosimo u celini.\nSaopštenje USPVLS o plagiranju kampanje „Stavimo tačku na pljačku penzionera“\n08.12.2015.08.12.2015. Magazin GodineSrbija\nBivši radnici protestovaće sedenjem na stiroporu\nBivši radnici koji su prihvatili program „Pet godina do penzije“, njih preko 6.000, oštećeni su neregularnom retroaktivnom primenom Zakona o PIO. Ako ih premijer Srbije ponovo ne primi, najavljuju protest „sedenjem na stiroporu“.\n15.04.2015.15.04.2015. DruštvoMagazin GodineSrbija\n„Izgleda da je upravo to i cilj, da se posle nekoliko minornih povećanja zaboravi koliko je kome bilo smanjeno, a koliko povećano, izgubi svaka računica i predstava o tome kolika bi kome penzija zapravo trebalo da bude.“\n19.03.2015.08.04.2015. EkonomijaMagazin GodineSrbija\nPredstavnici Udruženja sindikata penzionera Srbije najavljuju organizovanje dva protesta: prvi protest – 24. marta, biće u PIO fondu, a drugi – početkom aprila, na Trgu Nikole Pašića.\n20.11.2014.13.09.2017. Magazin GodineSrbija\nUdruženje sindikata penzionera Srbije – USPS podnelo je Ustavnom sudu inicijativu za ocenu ustavnosti Zakona o privremenom uređivanju načina isplate penzija. Članovi Udruženja smatraju da je Zakon neustavan jer je, kako su objasnili, penzija stečeno i neotuđivo pravo, lična imovina koja se ne može umanjivati.


Sastanak delegacije Univerziteta i predsjednika Narodne skupštine | UNIBL\n03. novembar 2017. 10:00:12 Univerzitet u Banjoj LuciOpšte\nDelegacija Univerziteta u Banjoj Luci, na čelu sa prof. dr Milanom Matarugom, rektorom Univerziteta razgovarala je 2. novembra 2017. sa Nedeljkom Čubrilovićem, predsjedniom Narodne skupštine Republike Srpske.\nNa sastanku u Narodnoj skupštini RS, razgoravano je o sistemu i značaju visokoškolskog obrazovanja, poboljšanju zakonskih rješenja i mogućnostima unapređenja saradnje organa, institucija i privrede sa javnim univerzitetima u Republici Srpskoj.\nPredsjednik Čubrilović i rektor Mataruga saglasili su se da je neophodno uputiti u skupštinsku proceduru novi zakon o visokom obrazovanju koji bi u potpunosti regulisao visoko obrazovanje, uvažavajući najbolje prakse i standarde u regionu i Evropi i koji bi afirmisao stroge kriterije za postojanje i rad univerziteta.\nKonstatovano je da je neophodno dosljedno sprovoditi Strategiju razvoja obrazovanja Republike Srpske i Strategiju razvoja Univerziteta u Banjoj Luci čiji je cilj jačanje univerziteta i uvođenje neophodnih uslova za postojanje i rad visokoškolskih ustanova.\nZaključeno je da je neophodan veći angažman nadležnih organa i institucija kako bi Univerzitet u Banjoj Luci konačno uknjižio svu svoju imovinu koja više od 40 godina pripada fakultetima Univerziteta u Banjoj Luci.\nČestitajući 42. godišnjicu od osnivanja i rada Univerziteta u Banjoj Luci, Čubrilović izrazio je zahvalnost za doprinos ukupnom razvoju, posebno Banje Luke i poželio nastavak uspješnog rada Banjolučkog univerziteta koji, zajedno sa Univerzitetom u Istočnom Sarajevu, daje puni doprinos istraživanju, nauci i visokom obrazovanju u Republici Srpskoj.


BMW predstavio specijalni F 900 R Force - Moto Berza\nBMW predstavio specijalni F 900 R Force\nFrancuska filijala kompanije BWM Motorrad predstavila je novi F 900 R Force, motocikl za kojeg su inspiracije našli u svetu aviona.\nRadi se o ograničenoj seriji od svega 300 primeraka, koja će biti dostupna isključivo kupcima u Francuskoj.\nMotocikl srednje kategorije dolazi sa paralelnim twin agregatom, zapremine 895 kubika, koji na raspolaganju ima 103 KS na 8.500 o/min i 92 Nm maksimalnog obrtnog momenta na 6.500 o/min.\nOno po čemu se izdvaja je unikatna kombinacija boja koju čine upečatljiva San Marino plava sa fluorescentno žutim ukranim detaljima.\nKako navode iz BMW-a, cilj ove kombinacije je da podseti na dizajn lovačkog aviona.\nUprkos tome što se radi o ograničenoj seriji, F 900 R Force donosi pregršt dodatne opreme, uključujući vetrobransko staklo i nove felne, a tu je i kvikšifter. Osim toga, tu ju LED osvetljenje kao standardno, 6,5-inčni TFT ekran i Brembo kočione čeljusti.\nAko je verovati dostupnim inform... Detaljnije »\nTeam Classic Suzuki Katana projekat od 200 KS\nTeam Classic Suzuki je poznat po... Detaljnije »


Kolumne: Vučić: Stenogram me ne zanima, znam šta Ana misli i želi\nPredsednik Srbije Aleksandar Vučić rekao je da ne zna da li je premijerka Srbije Anu Brnabić dala traskript svog intervjua ruskom ambasadoru i da ima apsolutno poverenje u nju. Na pitanje N1 da li bi on nekom ambasadoru dao transkript svog razgovora, predsednik je izbegao da da konkretan odgovor.\n"Ne znam da li je ko davao bilo kakve transkripte. Niti me to zanima. Znam šta Ana misli, znam šta želi. Znam na kakvom putu se nalazi Srbija i uveren sam da će takvu politiku vlada Srbije voditi. Za to postoji većina u vladi i u Skupštini Srbije", rekao je Vučić posle ceremonije predavanja sablji najboljim oficirima u 60. klasi Generalštabnog usavršavanja Škole nacionalne odbrane.\nRekao je da nije slučajno izabrao Brnabić za premijerku, da je dugo o tome razmišljao i da zna da je ozbiljna i odgovorna žena.\n"I uveren se da se zbog tih reči neću pokajati", dodao je predsednik.\nPrema Vučićevim rečima, to će biti snaga srpske politike, "da popu kažemo pop, a bogu bog, da svakome možemo da kažemo šta mislimo, da sarađumeo sa NATO ali i sa Rusijom, a da sačuvamo svoje".\nNa pitanje N1 da li bi on nekom stranom ambasadoru dao transkripte svog razgovora, on je odgovorio: "Vrlo ste vešt i obučen novinar, ali već sam odgovorio na to pitanje. Ali vešt sam i ja kada na nešto želim ili ne želim da odgovorim".


Press Online :: Zanimljiva istorija :: Revolucija karanfila! / print=true\nNa današnji dan, 25. aprila 1974. godine u Portugaliji, u najzapadnijoj državi evropskog kontinenta, izbio je vojni udar kojom je ukinuta do tada najdugovečnija klerikalna i profašistička diktatura na Starom Kontinentu.\nTog dana, pobunjena vojska predvođena liberalnim oficirima zbacila je sa vlasti Marsela Kaetana koji je na mestu predsednika portugalske vlade zamenio dugogodišnjeg diktatora Antonija Oliveira Salazara koji je vladao zemljom punih trideset osam godina od 1932. do 1968. godine. Kako mu je oduzeta vlast nakon što je doživeo moždani udar i time bio onesposobljen da upravlja zemljom, između 1968 i 1974. godine Portugalijom je vladao njegov politički naslednik Marsel Kaetano koji je Revolucijom Karanfila zbačen sa vlasti.\nUzroke postojanja gotovo četrodecenijske vladavine vojne hunte u Portugaliji treba pronaći u događajima koje su obeležili vreme nastalo u Evropi nakon okončanja Prvog svetskog rata 1918. godine. U to doba, Portugaliju su potresali masovni radnički protesti i politički nemiri koji su praćeni čestim smenama njenih vlada.\nU isto vreme u Portugaliji izbijaju česti državni i vojni udari. Nakon vojnog puča iz 1926. godine, general Oskar Karmon uvodi otvorenu diktaturu u zemlji kada istovremeno postaje i predsednik Republike. Na osnovu svojih ustavnih ovlašćenja on je 1929. godine dao diktatorske kompentencije ministru finansija Antoniju Oliveiri Salazaru da sredi državne finansije u zemlji. Nakon uspešnih sporovedenih reformi u financijskom sektoru zemlje, on je 1932. godine postao predsednik portugalske vlade.\nOd tada, njegova vlast se pretvorila u otvorenu profašističku diktaturu kada su u Portugaliji ukinute sve demokratske slobode i zabrnjen rad svim političkim strankama. Na osnovu donetog ustava iz 1933. godine, Portugalija je bila uređena kao fašistička diktatorska korporativna Republika u kojoj je je politički rad bio dozvoljen jedino fašističkoj stranci “Nacionalnom savezu”.\nVladajući po uzorima Adolfa Hitlera i Benita Musolinija, Antonijo Salazar je otvorno podržao u španskom građanskom ratu (1936-1939) fašističkog generala Franciska Franka u njegovoj borbi protiv levo orjentisanih snaga Španske Republike. On je u isto to vreme odobravao i intalijansko-nemačku vojnu intervenciju u Španiji.\nZa vreme Drugog svetskog rata, Salazar se držao neutralno kada je istovremeno pomagao i sile Osovine i Saveznike. Nakon okončanja Drugog svetskog rata, Antonije Salazar se približio Sjedinjenim Američkim Državama kada od 1949. godine Portugalija postaje članica Severnoatlanskog pakta. U posleratnom vremnu između 1945. i 1975. godine, Portugalija pod Salzarom sve vreme upravlja svojim ogronim kolonijalnim carstvom u Aziji (Istočnim Timorom, ostvom u Indoneziji, gradom Makao u Kini), u Africi (današnjom Gvinejom Bisau u zapadnoj Africi, Karpverdskim ostrvima na severozapadnim obalama Afrike, Angolom u jugozapadnoj Africi i Mozambikom u jugoistočnoj Africi), čija ukupna teritorija je obuhvatala blizu 2.090.000 kilometara kvadratnih sa brojem od 12, 5 miliona stanovnika.\nNakon što je Antonijo Salazar nakon trideset osam godina uzastopne vladavine doživeo moždani udar 6. septembra 1968. godine, a usled nemogućnosti da dalje upravlja zemljom, na mestu predsednika vlade ga je zamenio Marsel Kaetano, koji je pre imenovanja za premijera bio profesor prava na Univerzitetu u Lisabonu. Za vreme Salazara je bio ministar za kolonije i predsednik Korporativne skupštine.\nMeđutim, njegov režim nije dugo opstao na vlasti. Ukinut je mirnim putem 25. aprila 1974. godine, kada se pobunjena portugalska vojska stavila na stranu opozije autoritarnog režima u zemlji. Tog dana, u Lisabonu, portugalskoj prestonici, izbile su mirne građanske demonstarcije kada su njeni učsnici vojnicima koji su izašli na njene ulice delili crvene karanfile.\nKako je ubrzo crveni karanfil tog dana, postao politički simbol građanskog protesta upernog protiv diktature Marsela Kaetana, otuda je i drugi naziv za građansku revoluciju od 25. aprila i “Revolucija karanfila”. U događajima toga dana je stardalo četvoro ljudi. Na godišnjicu revolucije od 25. aprila 1975, u Portugaliji su održani prvi slobodni i višestarnački izbori za Nacionalni parlament. Tokom iste godine, portugalska vlada je sve dotadašnje portugalske prekomorske kolonije priznala kao nezavisne i suverene države.\nžDanas se 25. april u Portugaliji slavi kao nacionalni praznik.


EKO PUT DO SRCA | SOS Dečija sela Srbija\nEKO PUT DO SRCA\nEKO Serbia, članica Hellenic Petroleum grupe, pružila nam je podršku u vidu donacije u iznosu od 587.000 dinara, realizovane preko portala donacije.rs. Veći deo donacije namenjen je nabavci paketa hrane i sredstava za ličnu higijenu, za 126 porodica u kojima je ukupno 364 dece. Drugi deo pomoći usmeren je na obnovu kuće porodice iz Niša koja ima šestoro dece.\nDirektorka naše Fondacije od srca se zahvalila kompaniji EKO Serbia, i direktoru kompanije gospodinu Loukas-u, na podršci i donaciji kampanji organizovanoj na platformi donacije.rs, za hitnu pomoć socijalno ugroženim porodicama kojima je pandemija korona virusom zadala velike egzistencijalne teškoće.\n“Zahvaljujući donaciji EKO Serbia pomoći ćemo da 126 porodica dobije pakete hrane i higijenskih sredstava i popravićemo nekoliko kuća u kojima žive naši korisnici, a koje su u jako lošem stanju. Naši centri za podršku socijalno ugroženim porodicama u Nišu, Beogradu i Obrenovcu već šest godina, kroz direktan i individualan rad sa korisnicima, pomažu da porodice osnaže svoje roditeljske kapacitete, prevaziđu teške životne trenutke i da deca koja u njima žive ne budu odvojena od roditelja,”- rekla je Vesna Mraković-Jokanović.\n„Vanredno stanje donelo je nove probleme sa kojima su se suočili gotovo svi, a posebno socijalno ugrožene porodice u Srbiji. EKO PUT DO SRCA je inicijativa naše kompanije koja je podržala 126 porodica u Nišu, Obrenovcu i Beogradu, kako bi što lakše prebrodili ova posebno teška vremena i pružila podršku deci i mladima da grade budućnost u svojim porodicama, okruženi ljubavlju. Obezbedili smo zato hranu i sredstva za ličnu higijenu, a uz to, kompanija EKO Serbia je izdvojila dodatna sredstva namenjena za popravku doma porodice iz Niša, sa šestoro dece, a kako bi porodica imala osnove uslove života,“ – izjavila je Danijela Vasić, CSR koordinatorka EKO Serbia.\nU ime Fondacije SOS Dečija sela Srbija i svih korisnika koji će dobiti pomoć, još jednom veliko hvala!


Gimnazije iz četiri zemlje uradile priručnik o preduzetništvu - KruševacGrad\nGimnazije iz četiri zemlje uradile priručnik o preduzetništvu\nGimnazija u Kruševcu ugostila je tokom ove nedelje predstavnike gimnazija iz Bugarske, Turske i Slovenije, sa kojima od 2019. partnerski radi na projektu “Preduzetništvo u srednjim školama”. Kao produkt zajedničkog rada profesora nastao je ogledni priručnik, koji se u pilot fazi odlično pokazao, a čija će konačna verzija biti predstavljena početkom školske godine\n-Ovaj pojekat preduzetništvo tretira kao veštinu kojia bi trebalo da je više implementirana u srednjoškolsko obrazovanje, ne samo generalno, već i stručno. Sama reč „preduzetništvo“ je malo problematična jer svakog asocira na biznis i slično, ali ona upravo znači da se svako može naći u različitim situacijama, a za mlade ljude je to veoma potrebna veština i može se jačati kroz sve predmete koje oni uče u školi, ali preko neke druge metodologije koja nije tako klasična.\nCilj projekta je priručnik za profesore kojim lakše mogu da implementiraju preduzetničku metodologiju u svoje predmete – kaže Gregor Celje, direktor Gimnazije Centar Celje iz Slovenije.\nNakon niza radionica održanih u ove četiri zemlje, u kojima je učestvovalo po 180 učenika iz svake škole i po 30 nastavnika, nastao je ogledni priručnik za preduzetništvo.\n– Priručnik je rezultat svih obuka koje su profesori izveli u srednjim školama, a on će služiti za razvoj preduzetništva sa preporukama za primenu u neposrednoj nastavi. Kada bude izašla konačna verzija priručnka on će biti na raspolaganju svuda gde nastava zahteva – navodi direktorka škole, Biljana Dačić.\nInače, ovaj priručnik biće preveden na pet jezika, a njegova prva verzija primenjena je u nastavi ove godine, tokom pilot faze.\n– Nakon evaluacije možemo reći da su učenici dobro reagovali, bili su uzbuđeni i bilo im je zanimljivo da neki drugi pristup može da se primeni. Ova metodologija je možda primenljivija na časovima odeljenskog starešine, gde učenici mogu da razgovaraju o socijalnim kompetencijama i uopšte o preduzetničkom načinu razmišljanja – kaže profesorka i koordinatorka projekta, Aleksandra Filipović.\nKonačna verzija priručnika biće prezentovana početkom septembra, a on će biti dostupan u štampanom i digitalnom izdanju.\nPromocija knjige „Tragovi moje krvi“\nPovratni ping: Transnational evaluation workshop in Kruševac – YESSS\n1 thought on “Gimnazije iz četiri zemlje uradile priručnik o preduzetništvu”\n25.06.2022 0 233\n25.06.2022 0 352\n26. juna 2022., 00:34


Za novi potop nema Nojeve barke\nautor: Snežana Vukašinović 03.11.2016 0\nNakon dve godine dugog putovanja, snimanja, istraživanja i upoznavanja sa tematikom, izašao je film u režiji dobitnika Oskara, Fišera Stivensa i Leonarda Dikaprija. „Pre potopa“ je dokumentarni film koji govori o tome kako klimatske promene utiču na našu sredinu i šta društvo može da uradi da spreči brisanje zaštićenih i nezaštićenih vrsta, ekosistema i nacija svuda u svetu.\nNajnoviji dokumentarac na temu klimatskih promena obuhvata sve aspekte iz kojih je moguće sagledati problem. Intervjuisanjem naučnika i stručnjaka iz ove oblasti vredno se prikazuje veličina problema u kome se nalazimo.\nSagovornici aktiviste za zaštitu životne sredine Leonarda Dikaprija ne samo da su najpoznatiji svetski političari i ekonomisti, već i obični ljudi koji svojim stilom života pokazuju prvi udarni talas pojave sa kojom pokušava da se izbori čovečanstvo. Pitanjima oskarovac vešto navodi sagovornike na najjednostavnije odgovore kako bi svaki gledalac mogao da shvati prostim jezikom objašnjenje problema globalnog zagrevanja.\nFilm počinje nizom umetničkih slika koje Dikaprio objašnjava, a koje predstavljaju različite stadijume do kojih čovečanstvo može da dođe. Tako počinje jedan krug na koji se nadovezuje kritika medija, američkog Kongresa i Senata, korumpirane Indonezije, siromaštvo Indije i same politike dveju najvećih ekonomskih sila, ali i dveju najvećih zagađivača vazduha na svetu – SAD i Kina.\nAmbasador mira UN pre svega navodi na kritičko mišljenje kako svako od nas može da doprinese promeni sadašnjeg stanja gorućeg problema. Pre svega, informiše javnost kojoj mediji zamagljuju oči pobijajući naučna istraživanja i rezultate, a političari svesno utiču na to, dok su upravo ti političari oni koji povećavaju sam problem – bave se proizvodnjom energije iz fosilnih goriva i na taj način čuvajući svoje bogatstvo daleko od ruku onog dela svetske populacije koji još uvek nemaju ni struju.\nProblem kod SAD-a je u tome što u Kongresu sedi 131 osoba koja negira postojanje klimatskih promena, a u Senatu 38, tako da automatski blokiraju svaki zakon vezan za taj fenomen. Film je izašao upravo pred izbore kako bi glasači uzeli u obzir i ovu varijablu kada budu birali, jer u ovom slučaju promena mora da dođe odozdo da bi se dobio pravni okvir koji će pokriti područje ovog fenomena u njihovoj državi.\nSvoje putovanje Leonardo Dikaprio počinje na Grenlandu, potom do Kine– države koja ima potrošnju uglja u delu oko Pekinga veću nego na celoj teritoriji SAD-a. Međutim, suštinska razlika između dva najveća svetska ekološka zagađivača jeste svesnost kineskih medija koji izlažu podatke o zagađenjima i tako informišu javnost, te joj daju moć da dela.\nNastavak filma vodi gledaoce u Indiju gde 30 odsto stanovništva nema struju, gde kiša iznenada padne u meri od pet časova koliko bi trebalo da padne za pola godine i tako uništva useve i poloprivrednu delatnost.\nPred sam period međunarodnog samita u Parizu prošle godine, holivudski glumac obilazi Indoneziju u kojoj se uništavaju prašume zbog palminog ulja koje postoje u većini proizvoda koje svakodnevno koristimo i konzumiramo.\nDikaprio odlazi u Vašington na razgovor sa predsednikom Obamom, potom u NASU gde govori sa dr Pjersom Selersom o tome kako je zabluda da klimatske promene dovode samo do suša i preterano visokih temperatura, da bi pred sam kraj otišao u posetu papi Franji, prvom papi u istoriji koji je pred narodom govorio o problemu globalnog zagrevanja.\nKrug se zatvara mobilizatorskim porukama dobijenim iz podataka koje film pruža uporedo sa kadrom na umetnička dela sa početka dokumentarca.\nGledajući film gledaoci su zasipani informacijama koje često slušaju, a o kojima malo znaju, pružajući tako širu sliku i nudeći rešenje za svaki navedeni problem. Rešenje je na ljudima samima koji moraju da deluju zajedno, ne samo međunarodnim sporazumima, već individualnošću da doprinesu zajedničkom boljitku po pitanju ako ne i najvećeg problema sa kojima se suočava ne jedan čovek, ne jedno društvo, već celo čovečanstvo – jedna je od poruka filma.


Devica-Mesečni horoskop za januar 2021. | Astrofon21\nDevica-Mesečni horoskop za januar 2021.\nLjubav: Devicama kroz polje doma tranzitira planeta lepote i ljubavi, Venera, pa je sigurno da ćete u bračnim odnosima u većem delu meseca vi i partner pokušavati da se prilagođavate jedno drugom i da emociju i bliskost stavite na prvo mesto. Kod onih u emotivnim vezama, pogotovo ako ste duže sa voljenom osobom, sada može doći do nekih ozbiljnijih tema. Malo ćete oboje biti u prazničnom raspoloženju, pogotovo oko Božića, koji veliča porodična okupljanja, pa ćete početi da se pitate „šta bi bilo kad bi bilo“. iz ovakvih razgovora se može očas posla doći i do velikih planova za zajedničku budućnost. Generalno – Device u emotivnim vezama će biti u mnogo boljoj prilici da sa voljenom osobom imaju korektan i lep odnos. U prvih desetak dana januara vi ćete biti malo nervozniji, ali će partner umeti da vam se prilagodi i da spusti tenziju. Što se slobodnih pripadnika ovog znaka tiče, tokom celog meseca vaš vladar Merkur će biti u polju ljubavi (doduše u retrogradnom hodu uglavnom) a u trećoj dekadi januara će se i Venera ušetati u ovo polje. Očigledno je da će biti jakih dešavanja u ovom životnom segmentu, a sigurno je da će više osoba pokušavati da pridobije vašu pažnju. Tokom januara se u ovom polju događa i mlad Mesec, pa je više nego izvesno da su Device spremne da ušetaju u novo poglavlje svog života po pitanju ljubavi. Bićete malo oprezniji u novim kontaktima i nećete se puštati lako. Tek u poslednjoj nedelji, kada se sve kockice nekako poslože same od sebe, odlučićete i pustiti jednu osobu u svoj život. Vredelo je čekati.\nPosao: Vaše polje komunikacije i dogovora je naglašeno tranzitom Marsa, koji se ovde nalazi u svom sedištu, i ispoljava svoju najjaču snagu i energiju. itekako ćete vi umeti da iskoristite ove podsticajne aspekte u svoju korist, samo vam skrećem pažnju na prvu dekadu januara, kada ne treba previše brzati u dogovorima, da ne biste u žurbi napravili nepovoljne dogovore. Tada i izbegavajte finansijska ulaganja, pogotovo ako imate privatni biznis. i kod vas će se pokazati da ono što ste pružili u poslovnom segmentu u prethodnom periodu, sada može biti naplaćeno i nagrađeno, pa će Device obradovati kada im se jave klijenti i poslovni saradnici sa kojima su imali intenzivnu komunikaciju u mesecima unazad.\nNe samo da je ono staro sada moguće aktivirati, pojaviće se i novi ljudi sa kojima biste se mogli poslovno ostvariti, a i segment inostranstva će se pokrenuti mnogo intenzivnije. Što se finansija tiče, one će biti dosta promenljive u prve dve dekade januara, dok poslednji deo meseca donosi jače i redovnije prilive.\nZdravlje: Poslednjih desetak dana januara donose nestabilne i nešto lošije zdravstvene prilike za Device. imunitet će tada biti u padu, a moguće je i da se iznenada vrate neke hronične bolesti ili recidivi prehlada i virusa koje niste odležali kako treba u prvom delu meseca.Potrebno je da malo više obraćate pažnju na sebe, naročito na ishranu.


eKapija | Festival evropskog filma od 15. do 20. januara u Novom Pazaru\nFestival evropskog filma od 15. do 20. januara u Novom Pazaru\nFestival evropskog filma već šestu godinu zaredom donosi najbolje filmove savremene evropske produkcije u gradove širom Srbije. Nakon uspešno održanih projekcija tokom 2017. godine u čak devet gradova, Festival evropskog filma seli se u Novi Pazar, najavljuju iz EU info centra.\nLjubitelji sedme umetnosti moći će da uživaju u najnovijim ostvarenjima evropske kinematografije, od 15. do 20. januara 2018. godine.\nTokom šest festivalskih dana biće prikazano šest filmova iz Danske, Francuske, Grčke, Kipra, Slovačke i Švedske. Sve projekcije počinju u 20:00 časova, a festival se održava u Svečanoj sali Kulturnog centra Novi Pazar.\nUlaz je besplatan, a #EUfilmFest se održava u organizaciji Delegacije Evropske unije, EU info centra i Kulturnog centra Novi Pazar u saradnji sa ambasadama zemalja članica EU u Srbiji, objavljeno je na sajtu EU info centra.\nEU info centra\nKulturni centar u Novom Pazaru\nfilmski festival u Novom Pazaru


Canakopulos: Velika većina za ratifikaciju Sporazuma\nTanjug 12. decembra 2018. 12:44\nATINA – Portparol grčke vlade i ministar bez resora Dimitris Canakopulos smatra da u grčkom parlamentu postoji široka većina za ratifikaciju Sporazuma iz Prespe, prenosi MIA.\n„Mislim da postoje široki politički preduslovi za široku parlamentarnu većinu, što će se uspešno okončati sa ustavnim revizijom kod severnih suseda, a nakon toga doći na ratifikaciju u grčki parlament“, rekao je Canakopulos.\nU intervjuu za grčko radio „Real fm“, portparol grčke vlade je izrazio nadu da će centristička partija „Reka“ (Potami) ostati pri svojoj prvobitnoj poziciji i podržati sporazum.\nPovodom nedavne izjave makedonskog premijera Zorana Zaeva koje su izazvale reakcije u Grčkoj, Canakopulos kaže da „Zaev vodi tešku bitku sa otežanom klimom nacionalizma, pa čak i šoviništičkih percepcija koje preovlađuju nekoliko godina unazad u susednoj zemlji“.\nOn dodaje da ne treba da se zaboravi činjenica da su se i u Grčkoj razvile slične ideologije i percepcije u odnosu na susede.\n„Mislim da ukoliko neko pročita Sporazum iz Prespe, ali i ako pogleda sadržaj teksta koji je predmet ustavne revizije kod suseda, shvatiće da ne postoji mesta niti za pravni, niti za politički iredentizam“, ističe Canakopulos.\nOn navodi da ne treba da se dopusti da se zbog nacionalističkih reakcija izgubi ogromna politička, diplomatska i istorijska šansa za rešenje jednog pitanja koje muči nas i susede, ali i ceo balkanski region skoro 30 godina.


OK Železničar finalista Kupa Srbije - Valjevo na dlanu\nHomeSportOK Železničar finalista Kupa Srbije\nOdbojkašice Železničara biće u prilici da u martu sledeće godine brane trofej koji pripada pobedniku Kupa Srbije! Sinoć su u Sportskoj hali Lajkovac, u uzvratnom polufinalnom susretu, savladale TENT identičnim rezultatom kao u Obrenovcu – 3:0 (25:19, 25:12, 25:18). Sa dve ubedljive pobede Lajkovčanke su se plasirale u finale Kupa Srbije, gde ih očekuje Crvena zvezda, koja je ranije eliminisala Ub.\nPonovo je kompaktni tim Branka Kovačevića dominirao u svim segmentima igre, a odlično poentersko veče imale su Barbara Batinić sa 19 i Jovana Mirosavljević sa 17 poena. Mlada Vanja Ivanović, kojoj trener Kovačević sve češće daje priliku, osvojila je 7 poena, Milojević 5, Uzelac 3 i Perović 2. Gošće, koje su najjači otpor pružile u prvom setu, ravnomerno su rasporedile poene, a po 6 su osvojile Saška Đurović i Sara Carić.\nNa koji način se op


Vesti online / Vesti / Društvo / Policija često nasiljem iznuđuje priznanja\nSpecijalni izvestilac je primio brojne i dosledne navode o torturi i zlostavljanju od strane policije, posebno kao sredstvu prisiljavanja na priznanje pojedinaca tokom ispitivanja u policijskom pritvoru.\nPritvorenici su izjavili da su ih šamarali i tukli šakama i pendrecima, šutirali i pretili vatrenim oružjem, navodi se u nedavno objavljenom izveštaju specijalnog izvestioca Ujedinjenih nacija za mučenje i drugo svirepo, nečovečno ili ponižavajuće ponašanje Nilsa Melcera, a koji se odnosi na Srbiju.\n- U izveštaju se najveći broj primedbi odnosi na postupanje policije. Ukazao je da je bio suočen sa velikim brojem pritužbi na zlostavljanje od strane policijskih službenika, naročito tokom hapšenja i ispitivanja. U tom smislu, ukazao je da je, između ostalog, neophodno vršiti audio-video snimanje saslušanja osumnjičenih, obavljati lekarske preglede i obezbediti kontakt sa braniocem odmah po hapšenju, a pre prvog ispitivanja. Kao značajan problem naveo je odsustvo efikasnih kontrolnih mehanizama za utvrđivanje slučajeva zlostavljanja u policiji. Naglasio je i lošu praksu lekara u pogledu utvrđivanja i dokumentovanja torture, odnosno da ne postupaju u skladu da Istanbulskim protokolom koji to precizno određuje - naveo je za Danas Miloš Janković, bivši rukovodilac Nacionalnog mehanizma za prevenciju torture i pomoćnik Zaštitnika građana.\nDrugi deo izveštaja, odnosio se na pitanje migranata. Izvestilac UN-a je prepoznao da je smeštaj migranata "elementaran", ali se glava kritika odnosila na odnos države prema migrantima prilikom njihovog ulaska u zemlju. Naime, u izveštaju se navodi da je specijalni izvestilac ozbiljno zabrinut zbog toga što su odluke o odbijanju ulaska i deportaciji zasnovane na ličnoj percepciji pojedinih pripadnika granične policije. Ovakav opis stanja odgovara stvarnosti, kaže za Danas Radoš Đurović direktor Centra za pomoć i zaštitu tražiocima azila.\nDRUŠTVO Policijske službenike u Beogradu zameniće veštačka inteligencija


General Ricardo Sanchez: Napadi na koalicione vojnike postaju sve gori - 2003-10-02\nZapovjednik američkih snaga u Iraku, general Ricardo Sanchez, danas je kazao kako napadi u Iraku na koalicione vojnike postaju sve gori, i dodao da je mogućne da bude i većih napada, ili žestokih sukoba i terorističkih napada. Anti-koalicione grupe sedmično u prosjeku ubiju tri do 6 američkih vojnika i rane oko 40.\nOvakve izjave generala Sancheza dolaze u vrijeme kada su novi sukobi izbili oko Falluje. Prema izvještajima svjedoka, nepoznati napadači su otvorili vatru na jednu američku patrolu. U borbi je ubijen jedan Iračanin i najmanje 4 osobe ranjene, medju njima jedna žena i jedna djevojčica.\nA u medjuvremenu je pomoćnik turskog ministra vanjskih poslova Nabil Sensoy izjavio kako je Ankara postigla sporazum s Washingtonom o jednom akcionom planu za čišćenje sjevernog Iraka od kurdskih pobunjeničkih grupa.\nSporazum je, kako se navodi, sporazum u Ankari, a gospodin Sensoy je dodao kako niti jenda opcija za takvo čišćenje militanata sa iz sjevera Iraka, nije isključena.\nVodja američke delegacije na razgovorima, stručnjak pri State Departmentu za terorizam, Cofer Black, je izjavio da je Kurdistanska radnička Partija, sada poznata pod nazivom KADEK, teroristička grupa i nema joj mjesta u Iraku.


STUDENTSKI DOM SPREMAN ZA KARANTIN Stanari iznijeli stvari, stižu POZITIVNI na virus korona - BIGportal.ba\n25 Marta, 2020 25 Marta, 2020 0221\nMinistar zdravlja i socijalne zaštite RS Alen Šeranić izjavio je danas da će Studentski centar u Banjaluci danas u potpunosti biti spreman za smještaj lica koja su pozitivna na virus korona.\n– Mještani koji žive u okolini nemaju razloga za brigu jer licima koja će biti smještena u paviljonima neće biti dozvoljeno kretanje – poručio je Šeranić za Srnu.\nDodao je da će će u ovoj ustanovi biti smješteno 111 lica pozitivnih na korona virus koja gravitiraju ka Banjaluci, dok će preostala tri lica biti smještena u đački dom u Bijeljini. On je naglasio da je ovaj način postupanja preduzet zbog toga što se lica koja su u kućnoj izolaciji nisu pridržavala te mjere.\nMinistar je zamolio medije da od danas ne snimaju Studentski centra u cilju zaštite identiteta lica koja će tu biti smještena.\nPolovina zaraženih u Beogradu, kapacitet 10.000 ležajeva\nOpet se nisu proslavili kontrolom kvaliteta – mnogo primjedbi na auto od 50.000 dolara\nDa li je Nemanja Matić ubedio Solskjera da je nezamjenjiv?\nKanada: 8.548 zaraženih, 96 preminulih


Anzulovićev spisak za hvatanje poslednjeg voza - BasketballSphere\nAnzulovićev spisak za hvatanje poslednjeg voza\nDražen Anzulović, selektor Hrvatske, saopštio je spisak od 15 igrača koji će konkuristai za reprezentaciju u predstojećem, drugom prozoru, druge runde kvalifikacija za Svetsko prvenstvo u Kini, 2019.\nPoznato je da selektori u ovom prozoru ne mogu da računaju na igrače iz NBA i Evrolige, pa će se tako za mesto u timu Hrvatske boriti: Mate Kalajžčić, Martin Junaković, Toni Katić, Domagoj Bošnjak, Karlo Žganec, Jakov Mustapić, Josip Bilinovac, Marin Rozić, Luka Božić, Domagoj Vuković, Luka Babić, Miro Bilan, Tomislav Zubčić, Hrvoje Perić i Marjan Cakarun.\n-Na spisku su igrači koji zadovoljavaju ono što u ovom trenutku želimo da igramo kroz kvalifikacije. Nadam se da ćemo odigrati dve dobre utakmice i da će svi igrači opravdati poziv u reprezetnaciju – rekao je kratko Anzulović za sajt KS Hrvatske.\nDa bi došla među prva četiri tima u grupi, Hrvatskoj su u mečevima sa Mađarskom (29. novembar), odnosno Litvanijom (2. decembar), i potrebne obe pobede. Trenutno ima sko 3-5 i nalazi se na poslednjem mestu J grupe, sa istim skorom, ali lošijom koš razlikom u odnosu na petoplasiranu Holandiju.\nBertomeu: A licenca – verovatnoća gotovo 100 odsto


DUŠE HRISTOVE – Strana 47 – Svetosavlje\n„‘EJ, STARA, VIDIŠ LI KAKO ME JE POTPUNO RAZUMEO“\nSasvim je razumljivo da je njegova slava došla i do onih najprostijih. On sam je veoma slikovito i na lokalnom narečju pripovedao o onome što su ga pitale tri starice, budući da su čule da je on „prosvetljen“ i da može da „proriče“:\n„Pope, što ti meni sad ne bi rekao koliko sam dece rodila, koliko je njih umrlo i koliko ih je još živo?“\nStarac je, naravno, odgovorio da su takve stvari poznate samo Bogu.\nDruga starica, koja je već bila prilično razočarana, obratila se ovoj prvoj i pred ocem Jakovom rekla:\n„‘Ej, stara, možda on i nije onaj ‘prosvetljeni’?“\nTreća žena bila je uporna i upitala:\n„A u meni, pope, šta vidiš u meni?“\nStarac joj je odgovorio sa svojim prefinjenim osećanjem za humor:\n„Evo, dozvoli mi da ti kažem! Ti si svetiteljka! Dobro bi bilo da te položimo u kriptu pored episkopskog trona i da ti se klanjamo!“\nOduševljena starica je na to dodala:\n„‘Ej, stara, vidiš li kako me je potpuno razumeo?“\nStarac nam je pripovedao i o tome kako se prepodobnom Davidu obraćala jedna starica, koja je na mestu gde su prodavali sveće ukrala novac da bi kupila vino.\nBilo je sasvim prirodno da manastirski posetioci govore ocu Jakovu o njegovoj dobroti i sl. On je, sa svoje strane, uvek negodovao, govoreći da ništa nije prineo Hristu, da je „bezumnik“ i „ništarija“. Da bi ismejao samoga sebe, pripovedao je o razgovoru koji su vodile dve starice u jednom od onih sela gde je u prošlosti odlazio da služi Liturgiju:\n„Stara, kako možeš da kažeš da je Jakov dobar? On je rđav, uopšte nije dobar! Kažem ti, stara, da smo ga jednog dana videli kako u oltaru kuva kafu. Eto kakav je Jakov!“ (Ova starica je smatrala da je sasud za grejanje vode ibrik za kafu!)


Laguna - Bukmarker - Novi roman iz serijala o detektivu Aleksu Krosu – „Srećan Božić, Alekse Krose“ u prodaji od 8. oktobra - Knjige o kojima se priča\nNovi roman iz serijala o detektivu Aleksu Krosu – „Srećan Božić, Alekse Krose“ u prodaji od 8. oktobra\nPred čitaocima je devetnaesti roman iz serijala o detektivu Aleksu Krosu. Romanom „Srećan Božić, Alekse Krose“ Džejms Paterson još jednom dokazuje kako njegova oštrica nije otupela i uspeva da održi serijal o ovom detektivu svežim čak i posle tolikog broja knjiga.\nPrema Ginisovoj knjizi rekorda, Džejms Paterson je imao više bestselera na listi Njujork Tajmsa nego što je ikada imao bilo koji drugi pisac. Njegove knjige su prodate u više od 350 miliona primeraka.\nRoman „Srećan Božić, Alekse Krose“ možete pronaći od utorka 8. oktobra u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


ZA POSLOVNE IDEJE ŽENAMA 40.000 KM\nU sklopu Programa podrške maginalizovanim grupama žena u Novom Gradu je danas održana radionica na kojoj je govoreno o predstavljanju poslovne ideje.\nKoordinator projekta u Novom Gradu Saša Mirić je rekao da se projekat realizuje uz podršku Američke agencije za razvoj i saradnju /USAID/.\n"Fond za projekte u Novom Gradu iznosi 40.000 KM a solidarno ga finasiraju USAID i opština Novi Grad , po 20.000 KM", rekao je Mirić.\nOn je naveo da maksimalni iznos za jednu poslovnu ideju iznosi 10.000 KM i da je javni poziv otvoren do 26. juna.\n"Do sada imamo 10 prijavljenih žena i nadamo se da ćemo u prvom krugu iskoristiti sva sredstva predviđena za našu opštinu. Prioritet imaju poslovne ideje koje se odnose na proizvodnju i pružanje intelektualnih usuga", kazao je Mirić.\nKako je on objasnio, korisnici sredstava imaće obavezu da registruju djelatnost.\nAda Hamidović koja ja danas predstavila program i način kako da se ideja pretoči u poslovni plan je rekla da se Program podrške marginalizovanim grupama žena relizuje u devet lokalnih zajednica u BiH.\n"Preduzetnički fond za žene iznosi ukupno 540.000 KM a formiran je zajedničkim sredstavima lokalnih zajednica Berkovići, Foča, Istočna Ilidža, Lopare, Lukavac, Novi Grad, Prozor /Rama/, Žepče i Živinice i USAID-a", rekla je ona.\nPrema njenim riječima programom je predviđena podrška razvoju biznisa i mentorstvo tokom prve godine.


Studenti studiraju 136 nepostojećih zanimanja | Autonomija\nStudenti studiraju 136 nepostojećih zanimanja\nOmladina LSV upozorava da studenti i zbog toga ne mogu naći posao\nOmladina Lige socijaldemokrata Vojvodine (LSV) saopštila je danas da je samo na državnim fakultetima evidentirala 136 zanimanja za koje se školuju studenti, a koja ne postoje u zvaničnom šifrarniku zanimanja, zbog čega studenti ne mogu naći posao kada završe fakultet.\n„Današnji svetski dan studenata, studenti u Srbiji dočekuju studirajući profesije koje ne postoje u šifrarniku zanimanja pa samim tim kada ih završe ne mogu ni da pronađu adekvatan posao“, navodi se u saopštenju, povodom Svetskog dana studenata.\nDodaje se da postojeći šifrarnik zanimanja datira iz 1992. godine, da je dopunjavan šest godina kasnije, ali da nije usaglašen sa Zakonom o visokom obrazovanju iz 2005. godine, zbog čega su zanimanja, koja studenti stiču po Bolonjskom procesu, nepostojeća.\nOmladina LSV je tim povodom uputila ministru prosvete Tomislavu Jovanoviću molbu za sastanak o poboljšanju položaja studenata.\nMeđu zahtevima sa kojima će izaći pred ministra prosvete jeste i da se uredi način bodovanja svakog predmeta, ali i da se zakonski uredi visina taksi koje studenti plaćaju fakultetu, piše u saopštenju.\nNVO pozivaju Novosađane da izađu na izbore za mesne zajednice


U Srbiji ima oko 2.300 hektara sa kojih preti opasnost od kasetne municije, mina, bombi, raketa i drugih eksplozivnih sredstava, a registrovasno je i 150 lokacija sa projektilima iz Drugog svetskog rata, kao i 12 lokacija na Savi i Dunavu.\nPored svega toga, u Dunavu u okolini luke Prahovo, još uevek se nalazi potopljena nemačka flota iz Drugog svetskog rata, sa opasnim eksplozivnim tovarom, i to je jedini plovni deo ove evropske reke na kojoj kapetani i u 21. veku plove na svoju odgovornost.\nBranislav Jovanović, direktor Centra za razminiranje kaže za Radio Slobodna Evropa da je na osnovu dosadašnjih izviđanja, utvrđeno da su raznovrsne ekspolozivne naprave razasute na velikom broj lokacija širom Srbije.\n„Na današnji dan, imamo oko tri miliona kvadrata pod grupama mina na jugu Srbije, oko šest miliona kvadrata koji su zagađeni kasetnom municijom, oko 14 miliona kvadrata u okolini magacina sa municijom koji su eksplodirali nakon Drugog svetskog rata, oko 150 lokacija sa avio bombama i raketama iz Drugog svetskog rada, imamo 12 lokacija na rekama Savi i Dunavu i imamao potopljenu nemačku flotu koja se nalazi u Dunavu kod luke Prahovo“, precizira Jovanović.\nOn je ističe da Centar za razminiranje pokušava da pronađe donatora za čišćenje tog dela Dunava, zbog opasnosti koja svakodnevno preti brodarima na tom veoma frekfrentnom plovnom putu.\n„Dunav je reka od velikog interesa za Evropu i ja verujem da će ona prepoznati svoj interes u čišćenju tog dela reke, tim pre što jedino u tom delu plovnog Dunava kapetani plove na sopstvenu odgovornost“, kaže Jovanvić.\nU Srbiji je pre dve nedelje počela nova sezona deminiranja i demineri nastavljaju rad na Karađorđevom brdu kod Paraćina, gde se čisti površina od 500.000 kvadratnih metara i u mestu Popovac kod niškog aerodroma gde je obuhvaćeno 50.000 kvadratnih metara.\nPored toga počeo je i novi projekat detaljnog definisanja površina zagađenih kasetnom municijom kod aerodroma Sjenica, koji će, kao i deminiranje kod Paraćina trajati šest meseci.\n„Počeo je i novi projekat, boljeg definisanja površina koje su zagađene kasetnom municijom. To je nova metodologija koju razvijamo zajedno sa Norveškom narodnom pomoći i taj projekat ima oko milion kvadrata. Trenutno se ekipa nalazi na području opštine Sjenica“, kaže Jovanović.


Biznis Autor:Beta16. apr. 201816:37 > 16:37\n„Republika Srbija je po Ustavu odgovorna za saobraćaj tog nivoa u državi“, izjavio je Milovanović na konferenciji za novinare GO SNS koja je zakazana „da bi se jasno stavio do znanja“ stav SNS-a, gradskog rukovodstva, a prvenstveno stav državnog rukovodstva, predsednika Srbije i šefa SNS-a Aleksadra Vučića.\nMilovanović je kazao da će će država nastaviti dalje da ulaže u aerodrom i on će biti bolji nego do sada, ali da će to i dalje biti „niški aerodrom Car Konstantin“ (zvanični naziv aerodroma je „Konstantin Veliki“).\n„Sve spekulacije u vezi aerodroma su plod čistog politikanstva onih koji su predali vlast SNS-u 2012. godine, a koji su ‘proćerdali’ velike gradske pare a nisu napravili aerodrom“, rekao je Milovanović.\nMilovanović je rekao da će predsednik Srbije Aleksandar Vučić doći 25. aprila u taj grad zbog otvaranja druge faze kompanije „Leoni“.\nZamenik šefa odborničke grupe SNS u Skupštini grada Niša Ivan Jovanović rekao je da će Skupština grada Niša na kojoj će se odlučivati o aerodromu biti zakazana „u zakonskom roku, a najverovatnije posle prvomajskih praznika“.\n„Razlog je i to što je su dalji razvoj i održavanje aerodroma potrebni milioni i milioni evra, odnosno prema procenama ministarstva saobraćaja skoro 20 miliona evra, a grad nema toliko para u budžetu“, rekao je Bulatović.\n„Država je sve ovo vreme obezbedjivala da aerodrom u Nišu funkcioniše. Činjenica je da je povećanje broja putnika posledica uloge države koja je omogućila da lou-kost kompanije sleću na niški aerodrom, u smislu da je ta mogućnost beogradskom aerodromu u jednom momentu bila uskraćena“, rekao je Bulatović.\naerodrom Konstantin VelikiNišNiški aerodromSNS


O svemu pomalo: SEDMO SRCE DEJVIDA ROKFELERA (99): “Hoću da živim 200 godina, svaki put kad dobijem novo srce osetim novi dah”\nIzgleda da operacija nije puno izmorila čuvenog bogataša poznatog po dinamičnosti i lukavosti, piše worldnewsdailyreport.com\n“Svaki put kad dobijem novo srce, to je kao da mi dah života prostruji kroz telo. Osećam se živ i sa obnovljenom energijom”, rekao je novinarima.\n“Ljudi me često pitaju i uvek odgovaram istu stvar: Voleti život. Živite jednostavan život, igrajte se sa decom, uživajte u onom što imate, provedite vreme sa dobrim, vernim prijateljima”, odgovorio je ljubazno se nasmešivši.\n“Napravio sam puno para u svom životu, ali sam većinu poklonio. Nema svrhe imati novac, ako ne možete da ga delite”, objasnio je ovaj milijarder.


Energetska ludnica u Evropi - Serbia Energy\nSerbia Energy Balkan I Energetika|Aktuelnosti iz Energetike|Energetska ludnica u Evropi\nEnergetska ludnica u Evropi\nPublished on 22. November 2021. , Aktuelnosti iz Energetike\nDok političari upozoravaju na nestašice električne energije, operator električne mreže kaže da su isključenja električne energije „veoma retka“.\nCene energenata su skočile na vrh političke agende – o njima su razgovarali čak i lideri EU. Razlog za to je neočekivani skok cena gasa u kombinaciji sa tromom proizvodnjom obnovljivih izvora. To je dovleo do skoka cena gasa i električne energije u mnogim zemljama, izazvajući glasne žalbe potrošača ali i trenutnu zabrinutost političara.\nZabrinutost oko cena je splasla nakon što je Rusija obećala da će u novembru početi da popunjava svoje skladišne sisteme u Austriji i Nemačkoj.\nAli sada se uznemirenost vratila – i političari širom kontinenta pomažu u podsticanju ludnice.\nAustrijska ministarka odbrane Klaudija Taner prva je prošlog meseca upozorila potrošače da bi zbog niskih zaliha energenata svetla mogla da se ugase ove zime. Taner je pokrenula kampanju širom zemlje u kojoj je uputila Austrijance da se pripreme za nestanke električne energije tako što će imati pri ruci hranu za 15 dana.\n„Nije pitanje da li će doći do zamračenja, već kada“, rekla je ona novinarima.\nŠpanija je bila sledeća, nakon što je Alžir krajem oktobra zatvorio jedan od svoja dva gasovoda koji snabdevaju Iberijsko poluostrvo prirodnim gasom. Alžir kaže da će ispuniti svoje ugovore, a španska vlada smiruje situaciju u vezi sa snabdevanjem gasom. Ministarka za ekološku tranziciju Tereza Ribera insistira da zemlja ima dovoljno rezervi gasa da pokrije potražnju tokom najmanje 40 dana, daleko više nego što je potrebno.\nMeđutim, konzervativna regionalna predsednica Madrida, Izabel Diaz Ajuso, ističe mogućnost nestanka električne energije ove zime.\n„Strah od nestašice je stvaran među ljudima“, rekao je Ajuso, zvezda u usponu španske desnice.\nU međuvremenu, zamenik direktora za civilnu zaštitu Katalonije Serhio Delgado nedavno je upozorio da je nestanak električne energije „realna mogućnost“. Iako je naglasio da su vlasti „smirene“ i potpuno spremne za bilo kakve nestašice električne energije, on je takođe pozvao Špance da pripreme komplet za hitne slučajeve sa baterijskim lampama, toplom odećom i konzerviranom hranom.\nAjusove izjave i medijske spekulacije koje su usledile izazvale su paničnu kupovinu u Španiji, a prodavnice su izvestile o rasprodaji peći za kampovanje, baterijskih lampi i konzervirane hrane. Gomilanje zaliha za preživljavanje posebno je primetno na Balearskom ostrvu Majorka, koje je dom velike populacije sa nemačkog govornog područja, izloženoj pričama o nestašcama električne energije i iz Beča i iz Madrida.\nReagujući na pomahnitale kupce, Pedro Fresko, direktor za ekološku tranziciju vlade Valensije, upozorio je ljude da su „zavedeni teorijama zavere koje se hrane neznanjem“ i kritikovao medije da podstiču paniku.\nFresko je istakao da je maksimalna količina električne energije koja je bila potrebna tokom superoluje Filomena, snežne oluje koja je zatrpala Španiju pod snežnim planinama prošlog januara, iznosila 40.000 megavata.\n„Imamo 113.000 MW proizvodnog kapaciteta“, tvitovao je on. „Nemojmo ovo pretvarati u trčanje na pijacu za kupovinu toalet papira: malo je verovatno da će u Španiji doći do opšteg i trajnog zamračenja.“\nAli na svaku figuru sa autoritetom koja poziva na smirenost, postoji još jedna koja predviđa predstojeću propast. Ove nedelje, Džeremi Vir, izvršni direktor robnog trgovca Trafigura, upozorio je da trenutne zalihe prirodnog gasa nisu dovoljne za snabdevanje Evrope tokom zahlađenja ove zime, dodajući da bi ljudi trebali da se pripreme za trajne nestašice električne energije.\n„Iskreno govoreći, trenutno nemamo dovoljno goriva. Ne skladištimo za zimski period“, rekao je Vir na samitu Financial Times Commodities Asia. „Dakle, postoji stvarna zabrinutost da… ako budemo imali hladnu zimu, mogli bismo imati nestašice u Evropi.“\nPostoji neki razlozi za zabrinutost.\nPored zatvaranja alžirskog gasovoda, postoji zabrinutost da će SAD zadržati više prirodnog gasa za sebe, umesto da ga izveze, povećavajući pritisak na globalno tržište tečnog prirodnog gasa.\nTakođe postoji manjak sigurnosti u pogledu snabdevanja energijom iz Rusije — posebno pošto SAD i druge zemlje upozoravaju da se Kremlj možda sprema za produženi rat sa Ukrajinom. Prošle nedelje je Aleksandar Lukašenko, autoritarni lider Belorusije, zapretio da će isključiti gas koji iz Rusije do Poljske dolazi gasovodom Jamal kao odgovor na mogućnost proširenja sankcija EU protiv njegovog režima zbog rastuće migrantske krize na poljsko-beloruskoj granici.\nOdluka nemačkog energetskog regulatora da suspenduje proceduru sertifikacije gasovoda Severni tok 2 u utorak srušila je nade trgovaca prirodnim gasom da će cevovod od Rusije do Nemačke dobiti odobrenje na vreme kako bi se ublažila zimska kriza u snabdevanju. Spot cene prirodnog gasa premašile su 100 evra po megavat-satu na referentnom holandskom TTF čvorištu u sredu — zabrinjavajuće blizu rekordnog maksimuma u oktobru od 116 evra po MWh. U petak, decembarskim ugovorima trgovalo se na nešto nižem nivou, 86 evra po MWh.\nNisu sve vesti loše\nRusija je obećala da će dopuniti austrijska i nemačka skladišta. Protok gasa kroz gasovod TAP od Azerbejdžana do Italije i Grčke je povećan, a Norveška je povećala izvoz u Evropu kako bi iskoristila visoke cene.\nAli čak i tada, Džejms Hakstep, analitičar za prirodn gas u S&P Global Platts-u, predvideo je da se skladišta gasa u Zapadnoj Evropi neće vratiti na istorijski nivo do novembra 2022. godine i da će ovu zimsku sezonu završiti na nižem nivou za 15 odsto. To bi mogao da budu problem za blok u slučaju produženog hladnog talasa, upozorila je prošlog meseca grupa operatora gasne mreže EU ENTSO-G.\nUprkos tome, ENTSO-E, koji predstavlja operatore elektroenergetskih mreža u bloku, poziva na smirenost.\n„Zamračenja su ekstremni i veoma retki događaji u Evropi“, rekao je portparol grupe, dodajući da se poslednji veliki prekid u evropskoj mreži dogodio pre skoro dve decenije. Od tada su mreže na kontinentu bolje povezane, omogućavajući lakši protok električne energije i gasa između zemalja.


Zadnje sedište automobila nije toliko bezbedno za decu, pokazalo novo istraživanje - BBC News na srpskom\nZadnje sedište automobila nije toliko bezbedno za decu, pokazalo novo istraživanje\nNatpis na slici Zašto su proizvođači automobila zaboravili na zadnja sedišta\nKada je u pitanju vožnja kolima lako biste mogli da pomislite da je najbezbednije sedeti pozadi.\nZbog toga mnogi roditelji insistiraju da deca tokom vožnje sede upravo tu.\nAli novo istraživanje Američke motorističke organizacije pokazuje da to i nije bezbedno koliko mislimo da jeste.\nPrema novom istraživanju Instituta za bezbednost na auto-putu, poboljšanja koja su proizvoćači automobila uveli uglavnom su koncentrisana na sedište vozača i suvozača, dok je ljudima na zadnjem sedištu poklonjeno mnogo manje pažnje.\nNatpis na slici Institut preporučuje da proizvođači instaliraju erbegove za zadnja sedišta\nMnogi automobili napravljeni posle 2000. godine sadrže prednje i bočne erbegove za one koji sede napred, kao i pojaseve sa mehanizmom „limitera" - koji usled naglih pokreta zadržavaju vozača ili suvozača u sedištu čime se umanjuju udar i povrede.\nNatpis na slici Analizom 117 udesa pokazano je da su putnici sa prednjeg sedišta često prođu sa manjim povredama od onih koji sede pozadi.\n„Putnici sa zadnjeg sedišta pretrpeli su ozbiljne i smrtonosne povrede zbog opterećenja pojasa dok su oni koji su sedeli napred preživeli, što ukazuje na razliku u sistemu i kvalitetu pojasa između prednjeg i zadnjeg reda", navode u Institutu.\n„Kako bi se smanjio rizik od povreda grudnog koša, ti pojasevi bi trebalo da imaju i limitere."\nEU: Uređaji za ograničenje brzine u automobilima do 2022.\nNatpis na slici Pojasevi na zadnjim sedištima često nemaju isti mehanizam kao i na prednjim\n„Unapredili smo pojaseve i erbeg sisteme za prednja sedišta, ali nismo mnogo toga uradili za zadnja", kaže on.\n„Sa druge strane broj putnika na zadnjem sedištu se povećava zahvaljujući kompanijama za prevoz poput Ubera i Lifta."\nNatpis na slici Neki automobili su već opremljeni pojasevima na naduvanjavanje\n„Proizvođači bi takođe mogli da pronađu način da zadnja sedišta opreme frontalnim erbegovima - koji bi se, na primer, otvorili sa krova - ali do sada to nije urađeno ni u jednom industrijskom automobilu", navodi se u izveštaju.\n„Uvereni smo da će proizvođači vozila pronaći način da reše ovu slagalicu za zadnja sedišta kao što su to uspeli za prednja."\nOgraničenje brzine: Automobili u EU dobijaju obavezne ugradne uređaje do 2022.


Nakon nekoliko izuzetno uspešnih albuma i najnovijih singlova koji beleže veliki broj pregleda i emitovanja (Zauvek, Café) i mnogobrojnih nastupa u Srbiji, regionu i inostranstvu, Lena Kovačević i njeni muzičari održaće koncert u Beogradu, u petak 13. jula u bašti SKC-a u okviru festivala BELEF. Ulaznice za ovaj jedinstven koncert dostupne su u Turističkom informativnom centru (Knez Mihailova 56) i na blagajni SKC-a po ceni od 1000 dinara. Publiku očekuje pravi letnji muzički događaj u ambijentu koji savršeno odgovara ovom senzibilitetu.\nLenin poslednji singl “Café” (Magic Records) je spoj nekoliko stilova i naišao je na sjajan odziv publike. Repertoar ovog koncerta se sastoji od „žanrovski'' sasvim različite muzike, ali jedno je zajedničko – posebno aranžiran, jedinstven zvuk uz putovanje kroz Lenine albume, ali i muzička iznenađenja, tradicionalne pesme poput pesama sa Kosova i Metohije.


Skupština o amandmanima na zakon o upravljanju migracijama – Nadlanu.com\nSkupština o amandmanima na zakon o upravljanju migracijama\nObjavljeno 7. nov 2012. / 09:32:54\nBEOGRAD, 7. novembra 2012. (Beta) – Skupština Srbije nastavila je u sredu sednicu razmatranjem amandmana na Predlog zakona o upravljanju migracijama, koji predvidja da će se Komesarijat za izbeglice baviti i poslovima upravljanja migracijama\nNa taj Vladin predlog zakona podneto je oko 20 amandmana.\nPredsednik parlamenta Nebojša Stefanović obavestio je poslanike da je Demokratska stranka Srbije povukla amandmane na dopune Zakona o zaštiti podataka.\nPredlog zakona o dopunama Zakona o zaštiti podataka o ličnosti podneo je poslanik opozicione Demokratske stranke Srdjan Miković.\nDopunama zakona predvidjena je mogućnost da Infostan i komunalna preduzeća mogu da uz redovne uplatnice šalju i uplatnice za humanitarne svrhe ako im se obrati institucija koja se bavi humanitarnim radom.\nIbrine čarolije protiv Dinama (VIDEO)\nU toku hapšenje osumnjičenih za "Jugoremediju"


DFC će uvesti kreditnu podršku i garancijske šeme za srpske kompanije – Bankar.me\nSeptember 24, 2020 BIZNIS, REGION, SVE VIJESTI Leave a comment\nAmerička Međunarodna razvojna finansijska korporacija (DFC) planira uvesti kreditnu liniju za srbijanske kompanije s do 500 zaposlenih, izjavio je u srijedu srpski ministar finansija Siniša Mali.\n– Osiguraćemo kreditnu liniju za privatne kompanije s do 500 zaposlenih […] Pružit ćemo im dodatnu podršku za njihov razvoj, rekao je Mali na konferenciji za novinare koja je emitovana uživo na YouTube kanalu novinske agencije Tanjug nakon sastanka s delegacijom DFC-a u Beogradu.\nNa taj će se način smanjiti finansijski rizici, dok će kompanije takođe imati mogućnost razvoja i stupanja na nova tržišta, rekao je Mali.\n– Ono što je najvažnije je da DFC želi podržati američke investitore da dođu u Srbiju i ovdje otvore proizvodne pogone, napomenuo je.\nDFC je takođe u pregovorima sa srpskom vladom o pokretanju garantnog programa za podrđku lokalnim malim i srednjim preduzećima u vrijednosti od najmanje milijardu dolara (855 milijardi eura), istakao je.\n– Kad sam predložio da razgovaramo o shemi garancija od milijardu dolara, rekli su: Razmislite o milijardama dolara, a ne o milijardi dolara, rekao je Mali.\nShema garancija biće slična shemi koju je srpska vlada uvela ranije ove godine kako bi ograničila štetni uticaj pandemije koronavirusa na mikro, mala i srednja preduzeća (MSP) u Srbiji, ali zajmovi koje će kompanije dobiti biće pod još boljim uslovima, rekao je.\n– Na taj ćemo način osigurati dovoljno likvidnosti i novca ne samo da pređemo COVID-19, već da osiguramo rast, nabavu nove opreme, isporuku materijala, otvaranje radnih mjesta i uvođenje novih tehnologija, rekao je Mali.\nViše detalja o garantnim shemama biće otkriveno nakon sastanka s direktorom regionalnog ureda DFC-a u Beogradu Johnom Jovanovićem, dodao je.\nDana 4. septembra, srpski predsjednik Aleksandar Vučić i kosovski premijer Avdullah Hotisigned u Washingtonu, D.C. američki sporazum o normalizaciji ekonomskih odnosa koji se obavezao na razvoj povezanosti autoputevima i željeznicom. U okviru sastanka dogovoreno je uvođenje sheme potpore malim i srednjim preduzećima od DFC-a u Srbiji, rekao je tada predsjednik Privredne komore Srbije Marko Čadež.\nPOJMOVIDFC Srbija Međunarodna razvojna finansijska korporacija\nPrevious Crna Gora u recesiji i pred dubokom ekonomskom krizom\nSljedeći Telekom akcionarima dijeli 1,89 miliona eura dividende\nTelenor mreža najbolja na testu prema Umlaut...